title: Ronald Koeman

text: 31. lokakuuta 2007 uutisoitiin, että Koeman olisi siirtymässä Valencian päävalmentajaksi erotetun Quique Sánchez Floresin tilalle. Koemanin kauden 2009–2010 loppuun ulottuva sopimus Valencian kanssa vahvistettiin 3. marraskuuta 2007. Koemanin ura Valenciassa ei ollut ruusuinen ja joukkue vajosi vuodenvaihteen tienoilla pahaan lamaan vajoten sarjataulukossa alaspäin. Kevään aikana Koeman sai hieman parannusta "Lepakoiden" esityksiin ja seura kaatoi Barcelonan Copa del Reyn välierissä ja eteni finaaliin Getafea vastaan. Finaalissa Koemanin ja Valencian kausi sai helpotuksen, kun toista kertaa perättäin finaalissa esiintynyt Getafe kaatui maalein 3–1. La Ligassa seura ei kuitenkaan onnistunut nousemaan ylös putoamiskamppailusta ja 21. huhtikuuta 2008 Valencia CF ilmoitti erottaneensa Koemanin apulaisineen. Viimeinen tikki Koemanille oli 5–1 vierastappio Athletic Bilbaolle edellisenä iltana. Valencian sijoitus oli Koemanin johdolla pudonnut La Ligassa viidenneksitoista vain kaksi pistettä putoamisviivan yläpuolelle.


title: Ronald Koeman

text: Toukokuussa 2009 Koeman allekirjoitti kaksivuotisen sopimuksen Alankomaiden tuoreen mestariseuran AZ Alkmaarin kanssa. Puolustavan mestarin kausi alkoi kuitenkin vaisusti sekä Eredivisiessä että Mestarien liigassa. Koeman uudisti pelitaktiikkaa ja monet Louis van Gaalin aikaan avauksessa pelanneet putosivat penkille. Lopullinen niitti seurajohdolle oli joulukuun alussa kärsitty 1–2 tappio Vitesselle. Ottelun jälkeen Koeman erotettiin tehtävästään.


title: Ronald Koeman

text: Koeman palasi valmennustehtäviin heinäkuussa 2011, kun Feyenoord palkkasi hänet uudeksi päävalmentajakseen. Syyskaudella 2011–12 Feyenoord esiintyi Koemanin alaisuudessa kohtuullisen hyvin ja oli talvitauolle mentäessä viidentenä seitsemän pistettä kärkijoukkue AZ Alkmaaria perässä. Tammikuussa 2012 Koeman allekirjoitti kesään 2013 ulottuvan jatkosopimuksen seuran kanssa. Lopulta joukkue päätti kautensa Eredivisien hopeasijaan, ja kauden jälkeen Koeman palkittiin Alankomaiden vuoden valmentajana. Helmikuun alussa 2014 Koeman ilmoitti jättävänsä Feyenoordin kauden jälkeen. Feyenoord sijoittui kauden päätteeksi toistamiseen Eredivisien hopealle.


title: Ronald Koeman

text: Kesäkuussa 2014 Koeman allekirjoitti kolmivuotisen sopimuksen Englannin Valioliigassa pelaavan Southamptonin kanssa. Valmennustiimiinsä hän valitsi veljensä Erwinin. Kausi sujui Sotonilta hyvin ja Koeman palkittiin Valioliigan kuukauden parhaana valmentajana kahdesti kauden aikana. Soton sijoittui lopulta kauden päätteeksi seitsemänneksi ja selvisi mukaan Eurooppa-liigaan kaudeksi 2015/16. Sijoitus oli seurahistorian paras sitten kauden 1989/90 seitsemännen sijan. Kaudella 2015/16 Sotonin loistavat esitykset Koemanin alaisuudessa saivat jatkoa ja joukkue pelasi tasapainoisesti läpi kauden. Koemanin miehistössä ei ollut nimekkäitä maailmantähtiä, mutta tasaiset ja hyvät esitykset siivittivät Sotonin Valioliigan kuudenneksi, mikä on seuran historian paras sijoitus. Eurooppa-liigassa Soton pudotti jatkosta SBV Vitessen, mutta kompastui viimeisellä karsintakierroksella tanskalaiseen FC Midtjyllandiin, joka eteni yhteismaalein 2–1 lohkovaiheeseen.


title: Ronald Koeman

text: Kesäkuussa 2016 Koeman siirtyi kolmivuotisella sopimuksella Southamptonista Evertonin päävalmentajaksi. Debyyttikausi oli kaksijakoinen. Hyvän alun jälkeen Everton vajosi syyskuun lopulla tappioiden ja tasapelien kierteeseen voittaen vain kaksi ottelua ennen tapaninpäivän Leicester-voittoa. Vuoden vaihteessa Everton kohensi osakkeitaan ja kymmenen ottelun tappioton putki nosti joukkueen taistelemaan paikasta Eurooppa-liigaan. Everton sijoittui lopulta seitsemänneksi, mikä oli paras sijoitus sitten kauden 2013/14. Kesällä 2017 Everton menetti tähtihyökkääjänsä Romelu Lukakun Manchester Unitediin. Seura käytti siirtomarkkinoilla yli sata miljoonaa puntaa uusiin pelaajiin, mutta alkusyksyn tulokset jäivät kauas odotuksista. Everton voitti ainoastaan kaksi pelaamistaan yhdeksästä ensimmäisestä liigaottelusta ja Eurooppa-liigan lohkovaiheessa tuli tappiot Atalantalle ja Lyonille. Seurajohdon kärsivällisyys päättyi 2–5 murskatappioon Arsenalia vastaan ja Koeman sai 23. lokakuuta 2017 potkut tehtävästään.


title: Ronald Koeman

text: Helmikuussa 2018 Koemanista tuli Alankomaiden maajoukkueen päävalmentaja.


title: Buju Banton

text: Buju Banton (alk. Mark Anthony Myrie, s. 15. heinäkuuta 1973) on jamaikalainen dancehall-, ragga- ja reggae-artisti.


title: Buju Banton

text: Hän syntyi slummissa lähellä Kingstonia. "Buju" oli hänen äitinsä antama lempinimi, jonka hän sai jo lapsena. "Banton" taas on jamaikalainen sana, joka tarkoittaa henkilöä, jolla on erinomaiset puheenlahjat. Lapsena Buju myös ihaili paikallista artistia nimeltään Burro Banton. Burro Banton on muullakin tapaa vahvasti vaikuttanut Bujun musiikissa ja sen tyylissä.


title: Buju Banton

text: Ensimmäisen singlensä hän julkaisi jo vuonna 1987. Buju Bantonin albumeja ovat muun muassa "Till Shiloh" (1995), "Inna Heights" (1997) ja "Friends For Life" (2003). Buju on tehnyt musiikkia myös punk-yhtye Rancidin ja räppäri Fat Joen kanssa. Buju Banton on yksi tunnetuimmista ja menestyneimmistä jamaikalaisista muusikoista.


title: Buju Banton

text: Buju Banton esiintyi Joensuussa Ilosaarirockissa 2006. Seta ihmetteli tuolloin suvaitsevana tunnetun festivaalin artistivalintaa.


title: Buju Banton

text: Huhtikuussa 2004 Banton tuomittiin maksamaan 9 000 Yhdysvaltain dollaria vastaava summa sakkoja kannabiksen hallussapidosta ja viljelystä. Hänen studioltaan löydettiin kasvamasta kaksi kukkimisvaiheessa olevaa kannabiskasvia joulukuussa 2003.


title: Buju Banton

text: Kesä- ja heinäkuussa 2004 Buju Banton oli syytettynä homoseksuaalien pahoinpitelystä Jamaikan Kingstonissa. Oikeudessa hänet kuitenkin todettiin tekoon syyttömäksi.


title: Buju Banton

text: Buju Banton tuomittiin 24. kesäkuuta 2011 kymmenen vuoden ehdottomaan ja viiden vuoden ehdolliseen vankeuteen huumekaupasta. Hän oli mukana huumekaupassa vuonna 2009, josta jäi kuitenkin kiinni vasta helmikuussa 2011. Tuomio luettiin Tampassa, Floridassa.


title: Zico

text: Arthur Antunes Coimbra, joka tunnetaan paremmin nimellä Zico (s. 3. maaliskuuta 1953 Rio de Janeiro, Rio de Janeiron osavaltio, Brasilia) on brasilialainen jalkapallovalmentaja ja entinen keskikenttäpelaaja.


title: Zico

text: Ammattilaisuransa Zico aloitti Flamengossa, missä hän voitti Brasilian mestaruuden vuosina 1980, 1982–1983, 1987 sekä Copa Libertadoresin vuonna 1981. Hän kävi pelaamassa vuosina 1983–1985 italialaisessa Udinesessa, mutta palasi takaisin Flamengoon. Hän on seuran kautta aikain paras maalintekijä 508 maalillaan. Presidentti Fernando Collor de Mellon aikana Zico toimi noin vuoden ajan kotimaansa urheiluministerinä. Vuonna 1991 hän siirtyi Japaniin Kashima Antlersiin, missä pelasi uransa loppuajan vuoteen 1994 saakka ja jatkoi sen jälkeen joukkueen muissa tehtävissä. Hän myös perusti Brasiliaan oman jalkapalloakatemiansa. Vuonna 1993 hän voitti Kashimassa Japanin liigamestaruuden.


title: Zico

text:
Brasilian A-maajoukkueessa Zico pelasi 88 ottelua ja teki 66 maalia. Hän pelasi joukkueessa 1978, 1982 ja 1986 MM-turnauksissa, joista ensimmäisessä voitti pronssia.
Zico aloitti valmennusuransa Kashima Antlersissa kaudella 1999, muttei onnistunut nostamaan seuraa menestykseen. Miehen nimi Japanissa kuitenkin tunnettiin ja MM-kisojen 2002 jälkeen hän seurasi ranskalaista Philippe Troussieria Japanin maajoukkueen päävalmentajana.


title: Zico

text: Zicon johdolla Japani voitti Aasian mestaruuden 2004 kaatamalla finaalissa Kiinan 3–1. Japani selvisi myös MM-kisoihin 2006. Kisat menivät kuitenkin penkin alle ja Japani jäi alkulohkonsa viimeiseksi. Zico jätti tehtävänsä kisojen jälkeen.


title: Zico

text: Kesällä 2006 Zico jatkoi valmennusuraansa turkkilaisseura Fenerbahçessa. Zicon johdolla seura voitti Turkin mestaruuden ja Supercupin 2007. Kaudella 2007–08 Fenerbahçe on menestyi pitkästä aikaa myös Euroopassa ja eteni Mestarien liigassa kahdeksan parhaan joukkoon. Turkissa mestaruus kuitenkin karkasi lopulta Galatasaraylle ja kesäkuussa 2008 Zico jätti tehtävänsä Fenerbahçen päävalmentajana. Syyskuussa hän aloitti Uzbekistanilaisen suurseuran Budnjodkorin päävalmentajana.


title: Zico

text: Zicon pesti Uzbekistanissa jäi lyhyeksi, sillä tammikuussa 2009 hän allekirjoitti sopimuksen venäläisseura PFK TsSKA Moskovan kanssa .


title: Zico

text: Zicon johdolla TsSKA juhli toukokuun lopulla 2009 Venäjän cupin mestaruutta kaadettuaan finaalissa FK Rubin Kazanin 0–1. Tämän jälkeen menestys on kuitenkin hieman taittunut ja Venäjän valioliigasa seura on pudonnut mestaruusjunasta. Lopullinen niitti oli vierastappio sarjanousija FK Rostoville syyskuun alussa ja Zico sai potkut seurasta. Vain kuusi päivää potkujensa jälkeen Zico palkattiin kreikkalaisen Olympiakosin uudeksi valmentajaksi. Hän astui tehtäväänsä muutama tunti ennen Olympiakosin Mestariden liigan ottelua AZ Alkmaaria vastaan. Zico ei lopulta valmentanut Olympiakosia kuin muutaman kuukauden. Joukkue erotti Zicon tammikuussa 2010, kun kahden tappion ja tasapelin jälkeen Olympiakosin kilpakumppani Panathinaikos oli karannut Kreikan liigassa seitsemän pisteen karkumatkalle.


title: Zico

text: Kesäkuusta 2010 lähtien Zico on toiminut kasvattajaseuransa Flamengon managerina vastaten seuran jalkapallotoimen johtamisesta. Pesti päättyi kuitenkin lyhyeen Zicon erottua tehtävistään lokakuun alussa. Syynä oli epäluottamus muun henkilökunnan ja Zicon välillä.


title: Zico

text: Elokuussa 2011 Zicosta tuli Irakin maajoukkueen päävalmentaja. Kaudella 2013–2014 Zico toimi Al-Gharrafan päävalmentajana Qatarin liigassa.


title: Zico

text: Syyskuussa 2014 Zico ryhtyi Intian Superliigaan FC Goan päävalmentajaksi. Zicon johdolla Goa sijoittui parhaimmillaan Intian liigassa toiseksi kaudella 2015. Hän jätti joukkueen sopimuksensa umpeuduttua tammikuussa 2017.


title: Me’Lisa Barber

text: Me'Lisa Barber (s. 4. lokakuuta 1980 Livingston, New Jersey, Yhdysvallat) on yhdysvaltalainen pikajuoksija.


title: Me’Lisa Barber

text: Pariisin MM-kisoissa 2003 Barber voitti kultaa Yhdysvaltain pitkän viestin joukkueessa. Helsingin MM-kisoissa 2005 hän voitti kultaa Yhdysvaltain joukkueessa pikaviestissä ja oli sadalla metrillä viides. Samana vuonna hän voitti sadalla metrillä maansa mestaruuden. Moskovan hallimaailmanmestaruuskilpailuissa 2006 hän voitti kultaa 60 metrillä ajalla 7,01.


title: Me’Lisa Barber

text: Barber on 160 senttimetriä pitkä ja painaa 53 kilogrammaa. Hän harrastaa television katselua ja musiikin kuuntelua. Hänen kaksossiskonsa Mikele on myös pikajuoksija.


title: Randy Barnes

text: Eric Randolph ”Randy” Barnes (s. 16. kesäkuuta 1966 Charleston, Länsi-Virginia) on yhdysvaltalainen entinen kuulantyöntäjä, joka on asetettu elinikäiseen kilpailukieltoon. Hän pitää hallussaan sekä sisä- että ulkoratojen maailmanennätystä.


title: Randy Barnes

text: Barnes aloitti kuulantyönnön ollessaan lukiossa ja jatkoi uraansa yliopistossa Teksasissa, missä hän työnsi 21,88 metriä. 1988 Soulin olympialaisissa 22-vuotiaana Barnes työnsi peräti 22,39 metriä, mikä ei kuitenkaan riittänyt kuin hopeamitaliin itäsaksalaisen Ulf Timmermannin työnnettyä 22,47. 20. tammikuuta 1989 Barnes työnsi Los Angelesissa uuden hallimaailmanennätyksen 22,66. Myöhemmin samana vuonna Budapestin MM-hallikisoissa hän oli jälleen hopealla Timmermannin takana. 20. toukokuuta 1990 Barnes työnsi uuden, yhä voimassa olevan ulkoratojen maailmanennätyksen 23,12. Saman vuoden elokuussa hän antoi Malmössä anabolisia steroideja sisältäneen doping-näytteen ja joutui 27 kuukaudeksi kilpailukieltoon. Kilpailukiellosta vapauduttuaan hän saavutti 1993 Stuttgartin MM-kisoissa hopeaa ja 1995 Göteborgin MM-kisoissa pronssia. 1996 Atlantan olympialaisissa hän voitti kultaa viimeisen kierroksen 21,62 metriä kantaneella työnnöllään.


title: Randy Barnes

text: Vuonna 1998 Barnes antoi jälleen positiivisen doping-näytteen, joka sisälsi kiellettyä androstenedionia ja hänelle langetettiin elinikäinen kilpailukielto. Sittemmin Barnes on työnnellyt kuulaa huvikseen ja harrastanut MM-tasolla lajia, jossa pyritään lyömään golf-palloa mahdollisimman pitkälle.


title: Frankie Fredericks

text: Frank (Frankie) Fredericks, (s. 2. lokakuuta 1967 Windhoek, Namibia) on entinen namibialainen pikajuoksija.


title: Frankie Fredericks

text: Vuonna 1987 Fredericks sai opiskelustipendin Yhdysvaltoihin Brigham Young University -yliopistoon. Ensimmäisen lukuisista arvokisamitaleistaan hän saavutti 1991 Tokion MM-kisoista, missä hän oli 200 metrillä hopealla Michael Johnsonin takana. 1992 Barcelonan olympialaisissa hän saavutti hopeaa sekä sadalta että kahdeltasadalta metriltä. 1993 Toronton MM-hallikisoissa hän juoksi 60 metrillä hopealle. Samana vuonna Stuttgartin ulkoratojen MM-kisoissa hän voitti kultaa 200 metrillä ja oli sadalla metrillä kuudes. Vuonna 1994 hän voitti Kansainyhteisön kisoissa 200 metriä.


title: Frankie Fredericks

text: 1995 Göteborgin MM-kisoissa Fredericks oli 200 metrillä toinen ja sadalla metrillä neljäs. 1996 Atlantan olympialaisissa hän toisti edellisten olympialaistensa sijoitukset ja voitti molemmilta matkoilta hopeaa. 1998 hän voitti 200 metrillä Afrikan mestaruuden ja oli Kansainyhteisön kisoissa sadalla metrillä toinen. 1999 Maebashin MM-hallikisoissa hän voitti 200 metrillä kultaa. Vielä 2004 Ateenan olympialaisissa Fredericks juoksi 200 metrillä neljänneksi. Samaisen kauden jälkeen hän lopetti menestyksekkään uransa.


title: Frankie Fredericks

text: Fredericks pitää hallussaan 200 metrin hallimaailmanennätystä 19,92. Ulkoradoilla hän on juossut sata metriä aikaan 9,86 (1996) ja 200 metriä 19,68 (1996).


title: Frankie Fredericks

text: Fredericksin managerina toimi suomalainen Jukka Härkönen.


title: Frankie Fredericks

text: Fredericks on toiminut urheilu-uransa jälkeen Kansainvälisen olympiakomitean KOK:n arviointikomiteassa. Hän joutui toimitsijakieltoon heinäkuussa 2017, koska häntä epäillään 262 000 euron lahjuksen ottamisesta valittaessa Rio de Janeiroa olympiaisäntäkaupungiksi vuonna 2009. Vuonna 2015 hän vastaanotti Suomen Urheilugaalassa Urheilun hyväntekijä -erikoispalkinnon.


title: Mikko Hannula

text: Mikko Hannula on Yleisradion urheilutoimituksessa työskentelevä urheilutoimittaja ja -selostaja. Hän on selostanut yli 40 eri lajia kuten pesäpalloa, alppihiihtoa, painia, lentopalloa, salibandya, telinevoimistelua, yleisurheilua, jääkiekkoa, hiihtoa, mäkihyppyä, yhdistettyä, ampumahiihtoa ja ammuntaa. Monien mieleen on erityisesti jäänyt Hannulan selostama Kalle Palanderin pujottelun maailmanmestaruuslasku vuodelta 1999 sekä Satu Mäkelä-Nummelan olympiakulta vuodelta 2008. Nykyään Hannula selostaa esimerkiksi lentopalloa, uintia, mäkihyppyä ja yhdistettyä. Radiossa hänen töitään ovat Urheilukansanradio- ja Sen selostuksen haluaisin kuulla -lähetykset. Hannula on toiminut myös Urheiluruudun juontajana.


title: Mikko Hannula

text:
Hannula on koulutukseltaan luokanopettaja Kajaanin OKL:sta ja tehnyt pro gradunsa aiheesta ”Radio- tai televisiotoimittajina työskentelevien luokanopettajien uranvalintamotiivit”.
Hannulan käytämää selostuskieltä on tutkittu Turun yliopiston Kieli- ja käännöstieteen laitoksen pro gradu -tutkielmassa ”Kolina käy, kun Brasilian seinä kaatuu; Metaforailmaukset lentopallon televisioselostuksissa” (Saana Lehtinen, Toukokuu 2015).


title: Mikko Hannula

text: Opiskeluvuosinaan hän työskenteli Kainuussa eri tehtävissä Radio Kajaus -kanavalla. Yleisradiossa Hannula on toimittanut urheilua kesästä 1993 lähtien toimien yli 40 urheilumuodon selostustehtävissä televisiossa ja radiossa. Keväällä 2011 Hannula oli seitsemän viikkoa sijaistamassa toimittajana TV1:n Puoli seitsemän -ohjelmassa, samoin syksyllä 2012 kuukauden ajan.


title: Mikko Hannula

text: Vuonna 2004 Suomen Valmentajat ry valitsi Hannulan Vuoden urheilutoimittajaksi. Hannula on ollut jäsenenä Urheilutoimittajain liiton hallituksessa. Hän on ilmoittanut käyttävänsä mielellään selostaessaan apunaan asiantuntijakommentaattoreita, joita hänen rinnallaan on kuultu kymmenittäin.


title: Malindi

text: Malindi on kaupunki Kenian noin 1 109 735 asukkaan (2009) Kilifin piirikunnassa, Intian valtameren rannikolla, 120 kilometriä Mombasasta pohjoiseen. Kaupungin asukasluku oli 84 150 (2009).


title: Malindi

text: Malindi oli 1300-luvulta alkaen swahilien asutuskeskus.


title: Samburu

text: Samburu tarkoittaa seuraavia asioita:


title: Samburun kieli

text: Samburu (sampur, sambur) on nilosaharalainen kieli, jota puhuvat pohjoisen Kenian samburut. Kieltä puhuu äidinkielenään noin 147 000 henkilöä. Chamusin kieli lasketaan usein samburun murteeksi.


title: Bukoba

text: Bukoba on kaupunki luoteisessa Tansaniassa. Se sijaitsee Victoriajärven länsirannikolla. Kaupunki on Kageran alueen pääkaupunki. Vuoden 2002 väestönlaskennassa Bukoban asukasluku oli noin 60 000. Kaupungissa on lentokenttä ja lossiyhteydet Mwanzaan.


title: Bukoba

text: Tansanian ylimmässä jalkapallosarjassa, Vodacom Premium Leaguessa, Bukobaa edustaa joukkue Kagera Sugar.


title: Kigoma

text: Kigoma on kaupunki läntisessä Tansaniassa. Se sijaitsee Tanganjikajärven itärannikolla ja lähellä Burundin rajaa. Kaupungista on lossiyhteydet muun muassa Burundin pääkaupunkiin Bujumburaan sekä Kongon demokraattiseen tasavaltaan. Kigoma on samannimisen alueen pääkaupunki ja sen asukasluku on noin 130 100 (2002).


title: Aristaios

text: Aristaios () oli kreikkalaisessa mytologiassa eräs Apollonin pojista, joka oli syyllinen Eurydiken kuolemaan.


title: Aristaios

text: Häneen liittyy myös eräs legenda: Aristaios oli keksinyt mehiläisten hoidon. Mutta koska hän oli ajanut Eurydiken kuolemaan, jumalat suuttuivat hänelle ja tappoivat kaikki hänen mehiläisensä. Hän kääntyi merenjumala Proteuksen puoleen, joka tosin oli vaikeasti tavoitettavissa, sillä hänellä oli tapana muuttaa muotoaan eläimeksi, tulenliekiksi, kiehuvaksi vedeksi; mikä milloinkin oli parasta. Aristaios kuitenkin sai hänet jollakin tavalla kiinni ja Proteus antoi hänelle neuvon: hänen tulisi lepyttää Eurydiken haamu uhraamalla tämän haudalla neljä härkää ja hiehoa. Niin teki Aristaios, ja pian uhrieläinten lihasta pöllähti mehiläisparvia.


title: Mikko Eloranta

text: Mikko Henrikki Eloranta (s. 24. elokuuta 1972 Aura) on suomalainen entinen jääkiekkoilija. Pelipaikaltaan hän oli vasen laitahyökkääjä. Eloranta pelasi urallaan NHL:ssä yhteensä 264 runkosarjaottelua tehopistein 32+44=76 ja keräten 186 jäähyminuuttia sekä seitsemän playoff-ottelua tehopistein 1+1=2 ja keräten kaksi jäähyminuuttia. SM-liigassa hän toimi kaudet 1998–1999 ja 2003–2004 Turun Palloseuran kapteenina. Eloranta pelasi urallaan myös Sveitsissä ja Ruotsissa. Hänen vahvuuksiin kuului intensiteetti, johtajuus, voima ja pelintekeminen. Elorannan varsin fyysinen pelityyli aiheutti kuitenkin helposti loukkaantumisia varsinkin uran loppupuolella.


title: Mikko Eloranta

text: Eloranta on Turun Palloseuran kasvatti. Hän voitti joukkueessa A-nuorten Suomenmestaruuden vuonna 1992 ja hopeaa vuonna 1993. Kaudella 1993–1994 Eloranta pelasi ensimmäiset miesten pelinsä I-divisioonajoukkue Kiekko-67:ssä, jossa tulokaskausi toi 45 runkosarjaottelussa tehot 3+4=7. Kaudella 1994–1995 hän teki tehot 14+13=27 ja oli joukkueen kolmanneksi paras maalintekijä. Kaudella 1995–1996 Eloranta oli tehnyt Kiekko-67:ssä kahdeksassa ottelussa tehot 6+7=13, kunnes lokakuussa 1995 hän siirtyi pelaamaan SM-liigaa Tampereen Ilveksen riveihin. Eloranta pelasi varsin hyvän tulokaskauden SM-liigassa ja teki 43 runkosarjaottelussa tehot 18+15=33. Hän oli Ilveksen toiseksi paras maalintekijä Mika Arvajan jälkeen. Eloranta keräsi myös 86 jäähyminuuttia, joilla hän sijoittui jäähypörssissä yhdeksänneksi.


title: Mikko Eloranta

text: Kaudeksi 1996–1997 Eloranta kasvattajaseuraansa TPS:ään. Hän jakoi kevään 1997 pudotuspeleissä viidellä osumallaan joukkueen sisäisen maalipörssin voiton Kimmo Rintasen ja Antti Aallon kanssa. Eloranta voitti kauden päätteeksi SM-hopeaa. Kaudella 1997–1998 hän oli 23 osumallaan TPS:n paras maalintekijä ja sijoittui koko SM-liigan maalipörssissä kolmanneksi SaiPan Dale McTavishin ja Tapparan Lasse Pirjetän jälkeen. Eloranta jakoi myös jäähypörssin kymmenennen sijan 82 minuutillaan Ässien Niko Mikkolan kanssa. Kaudella 1998–1999 hänestä tuli TPS:n kapteeni. Eloranta teki SM-liigan yhden kauden piste-ennätyksensä tehoilla 19+21=40, joilla hän oli TPS:n paras maalintekijä ja toiseksi paras pistemies Tony Virran jälkeen. Eloranta voitti kauden päätteeksi Suomenmestaruuden. Hän edusti TPS:ää myös EHL:ssä kausina 1996–1997 ja 1997–1998.


title: Mikko Eloranta

text: Boston Bruins varasi Elorannan yli-ikäisenä (26 vuotta) 247. pelaajana . Hän teki kaudeksi 1999–2000 sopimuksen Jokereiden kanssa, mutta ei ikinä siirtynyt joukkueeseen tehtyään NHL-sopimuksen jo varauksensa jälkeen kaudeksi 1999–2000. Eloranta teki NHL-debyyttinsä runkosarjan avauskierroksella 2. lokakuuta 1999 Carolina Hurricanesia vastaan. Hän sai ottelussa jääaikaa 7.52 minuuttia, keräsi yhden kahden minuutin jäähyn estämisestä ja teholukeman –1. Elorannan NHL-uran avausmaali syntyi kauden neljännellä kierroksella 13. lokakuuta 1999 vieraissa Colorado Avalanchea vastaan. Kaikkiaan hän teki ensimmäisellä NHL-kaudellaan 50 runkosarjaottelussa tehot 6+12=18. Kaudella 2000–2001 Eloranta teki NHL:n yhden kauden piste-ennätyksensä tehoilla 12+11=23. Kesken kauden 2001–2002, lokakuussa 2001 hänet kaupattiin Jason Allisonin kanssa Los Angeles Kingsiin vaihdossa Jozef Stümpeliin ja Glen Murrayyn.


title: Mikko Eloranta

text: Neljän NHL:ssä vietetyn kauden jälkeen Eloranta palasi syyskuussa 2003 kolmivuotisella sopimuksella TPS:ään. Sopimus sisälsi pykälän ulkomaille siirtymisestä sekä NHL:ään siirtymisestä kauden 2003–2004 aikana. Elorannasta tuli joukkueen kapteeni. Hän oli tehoilla 23+19=42 TPS:n paras maalintekijä Kai Nurmisen kanssa ja joukkueen kolmanneksi paras pistemies. Eloranta ja Nurminen sijoittuivat SM-liigan maalipörssissä neljänneksi JYPin Jarkko Immosen kanssa. Eloranta oli myös TPS:n eniten jäähyminuutteja kerännyt pelaaja sekä runkosarjassa että pudotuspeleissä kerättyään yhteensä 126 jäähyminuuttia. Hänen kautensa päättyi kuitenkin välierissä Hämeenlinnan Pallokerhoa vastaan Elorannan murrettua niskanikamansa. Tilanne oli vaarallinen, sillä hän ajoi kovalla vauhdilla, pää edellä laitaan. Tilanteessa myös Elorannan kypärä halkesi. Hän voitti kauden päätteeksi SM-hopeaa.


title: Mikko Eloranta

text: Eloranta käytti TPS-sopimuksessaan olleen pykälän ulkomaille siirtymisestä ja teki kaudeksi 2004–2005 kaksivuotisen sopimuksen sveitsiläisen Nationalliga A-joukkue SC Rapperswil-Jonan kanssa. Hän oli siellä ensimmäisellä kaudellaan tehoilla 19+28=47 joukkueen toiseksi paras maalintekijä ja kolmanneksi paras pistemies. Kaudeksi 2005–2006 SC Rapperswil-Jonan nimi vaihtui Rapperswil-Jona Lakersiksi. Eloranta pelasi runkosarjan aikana kuitenkin vain yhden ottelun jalkavamman vuoksi. Toukokuussa 2006 hän teki kaksivuotisen jatkosopimuksen Rapperswilin kanssa. Eloranta ei kuitenkaan jatkanut joukkueessa toista sopimuskauttaan tehtyään kaksivuotisen sopimuksen Ruotsin HockeyAllsvenskanissa pelaavan Malmö Redhawksin kanssa kesäkuussa 2007.


title: Mikko Eloranta

text: Kaudeksi 2008–2009 Eloranta palasi vuoden mittaisella sopimuksella TPS:ään. Lähinnä hänen runkosarjansa osoittautui kuitenkin useiden jäähyjen takia pettymykseksi. Eloranta tekikin SM-liigan yhden kauden jäähyennätyksensä 122 minuutillaan, joilla hän sijoittui jäähypörssissä seitsemänneksi JYPin Olli Malmivaaran kanssa. Eloranta lopetti pelaajauransa kevääseen 2009.


title: Mikko Eloranta

text: Eloranta edusti Suomea Salt Lake Cityn olympiakisoissa 2002 sekä MM-kilpailuissa vuosina 1998, 1999, 2003 ja 2005. Hän voitti kahdesta ensimmäisenä mainitusta MM-turnauksesta hopeaa. Eloranta pelasi myös maailmancupissa vuonna 2004 voittaen hopeaa. Yhteensä hän pelasi 88 A-maaottelua tehopistein 17+12=29.


title: Mikko Eloranta

text: Kaudella 2009–2010 Elorannasta tuli TPS Juniorijääkiekko ry:n yhteyspäällikkö. Vuosina 2011–2016 hän toimi organisaation toiminnanjohtajana. Eloranta vahvisti 29. tammikuuta 2011 II-divisioonajoukkue Kuusamon Pallo-Karhuja ottelussa Ylivieskan Jääkarhuja vastaan. Ottelussa PaKaa vahvisti myös muita entisiä TPS-pelaajia; Kai Nurminen, Marko Kiprusoff, Kimmo Eronen ja Niko Mikkola. Eloranta oli vahvistuksista tehokkain tehopistein 1+2. Vastaavanlainen II-divisioonaottelu järjestettiin PaKassa myös vuotta myöhemmin 11. helmikuuta 2012 ottelussa Sotkamon Kiekkoa vastaan. Elorannan lisäksi joukkuetta vahvisti tällä kertaa vuotta aiemminkin mukana ollut Kiprusoff sekä Kalle Sahlstedt, Tony Virta, Jani Kiviharju ja Mika Suoraniemi. Kaudella 2012–2013 hän oli vahvistamassa Tarvasjoen Urheilijoiden III-divisioonajoukkuetta kauden viimeisessä ottelussa 9. maaliskuuta 2013 Kankaanpään Jääkarhuja vastaan. Eloranta sai ottelussa kaksi syöttöpistettä.


title: Mikko Eloranta

text: Vuonna 2015 Eloranta oli perustamassa ystävänsä Seppo Kolarin kanssa ohjelmistoyritys Unikie Oy:tä. Hän toimi yrityksen toimitusjohtajana, kunnes Eloranta väistyi tehtävistä kesällä 2017, kun hänet oli nimetty NHL-joukkue New York Rangersin Euroopan-kykyjenetsijäksi.


title: Paanu

text: Paanu on ohuehko hieman kiilamainen puukappale, joita käytetään katon tai seinien päällystämiseen. Paanut valmistetaan sahaamalla, veistämällä tai lohkomalla. Paanu on pärettä paksumpi katemateriaali.


title: Paanu

text: Suomessa yleisimmät paanujen valmistukseen käytetyt puulajit ovat mänty ja haapa. Paanukatto käsitellään perinteisesti tervalla. Paanukatot ovat yleisiä monissa Suomen vanhoissa kirkoissa, esimerkiksi Tyrvään Pyhän Olavin kirkossa ja Naantalin kaupungin keskiaikaisessa harmaakivikirkossa on paanukatto.


title: Ramiz Alia

text: Ramiz Alia (18. lokakuuta 1925 – 7. lokakuuta 2011) oli Albanian valtionpäämies 1985–1992. Hänestä oli jo pitkään kasvatettu Enver Hoxhan vallanperijää, joten oli luonnollista, että hän nousi valtaan Hoxhan kuoltua.


title: Ramiz Alia

text: Alia liittyi kommunistiseen puolueeseen alle kaksikymmenvuotiaana ja nousi nopeasti Hoxhan avulla. Vuonna 1961 hän oli jo puoluejohdon eli politbyroon jäsen.


title: Ramiz Alia

text: Alian noustessa valtaan maa oli sisäisissä vaikeuksissa. Älymystö alkoi vaatia enemmän vapauksia. Ympärillä kommunistivallat murentuivat yksi toisensa jälkeen. Alia alkoi tehdä muutoksia hitaasti ja kärsivällisesti, aloittaen taloudellisista rakenteista. Älymystön vaatimuksista huolimatta hän ei höllännyt sensuuria.


title: Ramiz Alia

text: Vuoden 1990 lopulla tuhannet albanialaiset loikkasivat Kreikkaan vuoristoseudun yli. Ramiz Alia jatkoi maan johdossa demokratisoitumiskehityksen alussa, ja hänen tittelinsä muuttui 1991 valtionpäämiehestä presidentiksi. Alian johtama puolue kärsi tappion vuoden 1992 vaaleissa, ja maan johtoon nousi Sali Berisha.


title: Ramiz Alia

text: Alia sai toukokuussa 1994 syytteen kavalluksesta ja vallan väärinkäytöstä. Heinäkuussa 1994 hän sai yhdeksän vuoden vankeustuomion sekä lisäksi hänet tuomittiin maksamaan valtiolle kavalluksista 50 000 markan korvaus..


title: Absalon

text: Absalon (1128–1201) oli tanskalainen arkkipiispa ja valtiomies, jota pidetään Kööpenhaminan perustajana. Hän oli rikkaan Rigin perheen poika, ja tuleva Tanskan kuningas prinssi Valdemar kasvoi Rigin linnassa yhdessä Absalonin ja tämän veljen Esbjørnin kanssa. Rigit perustivat luostarin Sorøhön, ja opiskeltuaan siellä Absalon jatkoi opintojaan Pariisissa. Hänen kirjurinsa Saxo Grammaticus on laatinut 16-osaisen latinankielisen teoksen Tanskan historiasta ajalta ennen vuotta 1186, ja sen perusteella Absalonin värikkäästä elämästä tiedetään varsin paljon. Hän taisteli pakanoita vastaan kuninkaan rinnalla ja osallistui menestyksekkäille sotaretkille. Hänestä tuli Roskilden piispa vuonna 1158. Vanhoilla päivillään vuonna 1177 hän suostui vielä Lundin arkkipiispaksi.


title: Absalon

text: Absalon perusti Kööpenhaminan vuonna 1167 rakennuttamalla piispanlinnan Havniin.


title: Michael

text: Michael on yleinen miehen etunimi. Suomessa Michaelia käytetään usein muodossa Mikael. Michael voi tarkoittaa ainakin seuraavia henkilöitä ja asioita:


title: Sourou

text: Sourou on yksi Burkina Fason 45 provinssista. Se sijaitsee maan pohjoisosassa Boucle du Mouhounin hallintoalueella. Sen pääkaupunki on Tougan, jossa on noin 15 000 asukasta.


title: Sourou

text: Vuonna 2016 provinssissa arvioidaan olevan 280 500 asukasta.


title: Oubritenga

text: Oubritenga on provinssi Burkina Fason keskiosassa Plateau-Centralin hallintoalueella. Sen pääkaupunki on Ziniaré, jossa on hieman yli 60 000 asukasta. Koko provinssinssa asukkaita oli vuoden 2006 väestönlaskennasa yhteensä 237 290.


title: Ivan Aivazovski

text: Ivan Konstantinovitš Aivazovski (, ; 29. heinäkuuta 1817 Feodosija – 2. toukokuuta 1900 Feodosija) oli venäläinen armenialaissyntyinen taidemaalari. Hän sai kansainvälistä kuuluisuutta dramaattisilla ja tarkasti maalatuilla merta ja myrskyä kuvaavilla töillään.


title: Ivan Aivazovski

text: Aivazovski sai pitkäaikaisen tilauksen Venäjän laivastolta. Elinaikanaan Aivazovski oli Venäjän tunnetuimpia taidemaalareita. Hän teki yli kuusituhatta maalausta. Hankkimallaan vauraudella hän sponsoroi taidekoulua ja galleriaa köyhässä synnyinkaupungissaan Feodosijassa Krimillä.


title: Ivan Aivazovski

text: Aivazovskin maalaus "Bomarsundin taistelu" myytiin ruotsalaisessa huutokaupassa 7,6 miljoonalla ruotsin kruunulla kesäkuussa 2011. Aivazovskin sanotaan olevan eniten väärennetty venäläinen taiteilija.


title: Ivan Aivazovski

text: Aivazovski syntyi Feodosiassa Krimillä (tuolloin Venäjän keisarikuntaa) köyhään armenialaiseen perheeseen. Hänen veljensä oli Armenian apostolisen kirkon arkkipiispa Gabriel Aivazovski. Hänen perheensä muutti Krimiltä Galitsiaan (tuolloin etelä-Puolaa, nykyään Ukrainaa). Hänen perheensä sukunimi oli Aivazian, mutta Puolassa se kirjoitettiin Haivazian. Joissakin taiteilijan maalauksissa on signeeraus armenialaisilla aakkosilla, "Hovhannes Aivazian" (). Hänen isänsä opetti hänet soittamaan viulua ja puhumaan sujuvaa puolaa ja ukrainaa. Hänen taiteelliset kykynsä toivat hänelle tukijoita ja pääsyn Simferepolin ensimmäiseen gymnaasiin ja myöhemmin PIetarin taideakatemiaan, josta hän valmistui kultamitalilla. Ansaittuaan rahaa ensimmäisistä maisemistaan ja merimaisemistaan, hän meni maalaamaan Krimille sarjan kuvia alueen rannikkokaupungeista ennen matkustelua Euroopassa. Myöhemmin hänen meren kuvauksensa tuovat hänelle pitkäaikaisen tilauksen Venäjän laivastolta.


title: Ivan Aivazovski

text: Vuonna 1845 Aivazovski matkusti sulttaani Abd-ul-Mejidin kutsusta Istanbuliin, kaupunkiin jossa hän vieraili kahdeksan kertaa vuosina 1845–1890. Hänen Istanbulissa oleskelunsa aikana Ottomaanien valtakunnan sulttaanit Abd-ul-Mejid, Abd-ul-Aziz ja Abd-ul-Hamid II tilasivat Aivazovskilta hovimaalarin ominaisuudessa useita maalauksia, joista 30 on esillä Dolmabahçen palatsissa ja monet muut useissa Turkin museoissa. Hänen töitään on myös esillä useissa Venäjän ja entisen Neuvostoliiton museoissa, muun muassa Pietarin Eremitaašissa ja Aivazovski-taidegalleriassa Feodosijassa, Ukrainassa.


title: Ivan Aivazovski

text: 31 vuoden iässä Aivazovski nai englantilaisen kotiopettajattaren Julia Gravesin Pietarissa. He saivat neljä tytärtä. Avioliitto purkautui, ja 65 vuoden iässä Aivazovski nai Anna Boornazianian, armenialaisen lesken Feodosijasta.


title: Ivan Aivazovski

text: Aivazovski vietti elämänsä viimeiset vuodet Feodosijassa, jossa hän organisoi kaupunkiin vesihuollon, avasi taidekoulun, aloitti alueen ensimmäiset arkeologiset kaivaukset ja rakensi historiallisen museon. Hänen ansiostaan kaupunkiin perustettiin kauppasatama ja kaupunki kytkettiin rautatieverkkoon.


title: Ivan Aivazovski

text: Pikkuplaneetta 3787 Aivazovskij, jonka löysi neuvostoliittolainen astronomi Nikolai Tšernyh vuonna 1977 on nimetty Aivazovskin mukaan.


title: Ivan Aivazovski

text: Aivazovski mainitaan Anton Tšehovin näytelmässä Vanja-eno.


title: Ivan Aivazovski

text: Venäjä, Ukraina ja Armenia ovat julkaisseet postimerkkejä Aivazovskin töistä.


title: Synnytyspelko

text: Synnytyspelko ("horror partus") on tila, jossa raskaana oleva nainen kammoaa lähestyvää synnytystä. Naisista noin 5–6 % kärsii synnytyspelosta.


title: Synnytyspelko

text: Synnytyspelolla voi olla monia syitä, joista ehkä tärkein on kipu, sillä se on voimakas synnytyksen aikana. Toinen merkittävä syy on itseluottamuksen puute, ja pelko siitä, käykö lapselle jotain liian huonon synnyttäjän takia tai kestääkö oma fyysinen kunto. Pelkoa voi voimistaa myös synnytyksen kontrolloimattomuus, sillä nainen voi ajatella, että hän ei onnistu hallitsemaan itseään synnytyksen aikana. Pelkoa lisää myös kuoleman pelko, sekä itsensä, että lapsen suhteen. Riskiä lisäävät myös psyykkiset ongelmat ja aiemmat traumaattiset sairaalakokemukset.


title: Synnytyspelko

text: Paranemista auttaa moni asia, kuten synnytyssuunnitelman luonnostelu ja myös pelkkä asiasta puhuminen. Synnytyspelosta kärsiville on olemassa synnytyspelkopoliklinikkoja, neuvolaneuvoloita sekä tukiryhmiä, joissa puhutaan raskauteen ja vanhemmuuteen liittyvistä asioista. Siellä harjoitellaan rentoutumista ja saadaan tietoa synnytyksestä. Jos synnytyspelko on erittäin voimakas, joissain tapauksissa voidaan tehdä keisarinleikkaus.


title: Synnytyspelko

text: Pienestä jännityksestä synnytyksen aikana on vain hyötyä, koska se nostaa adrenaliinitasoa ja helpottaa valmistautumista synnytykseen.


title: Edem Kodjo

text: Edem Kodjo (oikealta nimeltään Édouard Kodjovi Kodjo; s. 23. toukokuuta 1938, Sokodé) on togolainen poliitikko ja diplomaatti.


title: Edem Kodjo

text: Kodjo syntyi Sokodéssa vuonna 1938. Hän toimi vuosina 1973–1976 maansa talousministerinä ja vuosina 1976–1978 ulkoministerinä. Hän on toiminut myös maansa pääministerinä vuosina 1994–1996 ja uudelleen kesäkuusta 2005 syyskuuhun 2006. Tuolloin hänen seuraajakseen tuli Yawovi Agboyibo.


title: Boulkiemdé

text: Boulkiemde on provinssi Burkina Fason keskiosassa Centre-Ouestin hallintoalueella. Sen pinta-ala on noin 4 269 km² ja pääkaupunki Koudougou. Vuonna 2006 asukasmäärä oli 498 008.


title: Edgar Douglas Adrian

text: Edgar Douglas Adrian (30. marraskuuta 1889 Lontoo – 4. elokuuta 1977 Cambridge) oli brittiläinen elektrofysiologi, joka sai lääketieteen Nobelin palkinnon vuonna 1932 neuronien toiminnan selvittämisestä. Hän hoiti ensimmäisen maailmansodan haavoittuneiden hermovaurioita ja alkoi sodan jälkeen tutkia Cambridgen yliopistossa hermoston toimintaa. Hänen löytönsä aivojen ja hermojen sähköisestä toiminnasta johtivat muun muassa epilepsian ymmärtämiseen.


title: Banwa

text: Banwa on provinssi Burkina Fason länsiosassa Boucle du Mouhounin hallintoalueella. Sen pääkaupunki on Solenzo, jossa on noin 10 000 asukasta. Koko provinssissa on vuoden 2006 väestönlaskennan mukaan 267 934 asukasta ja sen pinta-ala on 5 882 neliökilometriä.


title: WarnerMedia

text: WarnerMedia, LLC (AOL Time Warner Inc. vuosina 2001–2003, TimeWarner vuosina 1990–2001 ja 2003–2018) on maailman kolmanneksi suurin media-alan yritys, toimialoinaan elokuvat, televisio, kustannustoiminta, internetpalvelut ja telekommunikaatio. Yhtiön pääkonttori sijaitsee New Yorkissa.


title: WarnerMedia

text: Time Warner muodostui vuonna 1990 Time Inc"-" ja Warner Communications -yhtiöiden fuusion tuloksena. Vuonna 1996 Time Warner osti Ted Turnerin omistaman Turner Broadcasting Systemin. Vuonna 2001 Time Warner siirtyi AOL-yhtiön (aikaisemmin America Online) omistukseen, minkä jälkeen nämä kaksi yhtiötä fuusioitiin uudeksi AOL Time Warner -nimiseksi yhtiöksi. Etuliite AOL jäi pois yhtiön nimestä vuonna 2003.


title: WarnerMedia

text: Lokakuussa 2016 AT&T ilmoitti ostavansa Time Warnerin yli 80 miljardin dollarin hinnalla. Omaksi pörssiyhtiökseen vuonna 2014 yhtiöitetty Time Inc. myytiin marraskuussa 2017 aikakauslehtiä julkaisevalle Meredith Corporationille.


title: WarnerMedia

text: 14. kesäkuuta 2018 Time Warner nimettiin WarnerMediaksi AT&T:n hankinnan jälkeen.


title: WarnerMedia

text: Seuraavat yhtiöt ovat tai ovat olleet osa Time Warneria:Time Warner omistaa myös lukuisia muita televisiokanavia ja lehtiä.


title: Ossi Karttunen

text: Ossi Jalmari Karttunen (s. 17. maaliskuuta 1948 Imatra) on suomalainen entinen pikajuoksija. Hän oli Suomen parhaita pikajuoksijoita 1960- ja 1970-luvuilla. Karttusella on lukuisia henkilökohtaisia Suomen mestaruusmitaleja sekä arvokisa- ja maaotteluedustuksia. Hän edusti Työväen Urheiluliiton urheiluseuroja Tainionkosken Tähteä ja Tainionkosken Kisaa.


title: Ossi Karttunen

text: Karttunen voitti 200 metrin juoksun Suomen mestaruuden jo 18-vuotiaana vuonna 1966. Hän on kaikkien aikojen nuorin Suomen mestari aikuisten sarjassa. Ensimmäisen Suomen ennätyksensä Karttunen juoksi 200 metrillä vuonna 1968 nuorten pohjoismaisessa kolmimaaottelussa Växjössä. Hän alitti kymmenyksellä Voitto Hellstenin 12 vuotta vanhan ennätyksen juoksemalla ajan 21,2. Samana vuonna hän juoksi uuden 100 metrin SE:n ajalla 10,5.


title: Ossi Karttunen

text: Berliinin kansainvälisissä kilpailuissa syyskuussa 1969 Karttunen paransi omaa 200 metrin ennätystään aikaan 20,9. Hän juoksi myös 100 metrin Suomen ennätyksen 10,4 Budapestissä 13. kesäkuuta 1970. Suomi–Tšekkoslovakia-maaottelussa Prahassa 1970 Karttunen oli parantamassa maajoukkueessa 4 × 100 metrin viestiennätystä lukemiin 40,0 ja 4 × 400 metrin ennätystä lukemiin 3.07,1. Iso-Britannia–Espanja-maaottelussa 1972 viestijoukkue Stig Lönnqvist, Ari Salin, Karttunen, Markku Kukkoaho juoksivat uuden SE:n ja Pohjoismaiden ennätyksen 3.06,5. Münchenin kesäolympiakisoissa 1972 joukkue sijoittui kuudenneksi 4 × 400 metrin viestissä uudella SE-ajalla 3.01,1.


title: Ossi Karttunen

text: TUL:n mestaruuden Karttunen saavutti 100 ja 200 metrillä vuosina 1966–1971 ja TUL:n viestimestaruuden 4 × 400 metrillä 1971 ja 200 metrillä 1972. EM-kisoissa 100 metrillä Karttunen selvisi välieriin Ateenassa 1969 ja Helsingissä 1971. Hän oli Roomassa 1974 viides 400 metrin juoksussa. Kansainvälisen sotilasurheiluliitto CISM:n MM-kisoista Karttusella on hopea 200 metriltä vuodelta 1969. Karttusen veli Kauko Karttunen on myös pikajuoksun (4 × 400 metrin viestinjuoksun) Suomen mestari.


title: Ossi Karttunen

text: Karttunen tuli tunnetuksi haalistuneesta vaaleanpunaisesta reikäpaidastaan. Lempinimi ”Tainionkosken sfinksi” juontuu sanonnasta ”vaikenee kuin sfinksi”. Alajärvellä tehdyssä haastattelussa 1966 Karttunen ei vastannut yhteenkään toimittaja Antero Raevuoren kysymykseen vaan pureskeli vain heinäkortta. Seuraavana päivänä Raevuori nimitti Karttusta "Helsingin Sanomissa" Tainionkosken sfinksiksi ja nimi jäi elämään.


title: Arthur Adamov

text: Arthur Adamov (23. elokuuta 1908 – 15. maaliskuuta 1970) oli näytelmäkirjailija. Hän oli yksi absurdin teatteritaiteen ensimmäisistä tekijöistä Samuel Beckettin ja Eugene Ionescon kanssa.


title: Arthur Adamov

text: Adamov syntyi Venäjällä armenialaiseen perheeseen, joka menetti vaurautensa 1917 vallankumouksessa. Adamov kasvatettiin pienestä pitäen ranskankieliseksi, perhe muutti Sveitsiin ja vuonna 1924 Adamov muutti Ranskaan. Pariisissa Adamov tutustui surrealisteihin. Hän alkoi kirjoittaa näytelmiä toisen maailmansodan jälkeen. Varhaisissa teoksissa on vaikutteita klassikoista, mm. Kafkalta ja Strinbergiltä. Absurdin kauden jälkeen myöhäistuotanto palaa lähemmäs realismia, ja Bertolt Brechtin vaikutteet näkyvät.


title: Arthur Adamov

text: Adamov teki itsemurhan 1970.


title: Koutiala

text: Koutiala on kaupunkikunta ja Sikasson alueen Koutialan piirin hallinnollinen keskus Malissa. Se sijaitsee 140 kilometriä Sikassosta pohjoiseen. Kunnassa on 141 400 asukasta (vuonna 2009).


title: Koutiala

text: Koutilan kunta rajoittuu pohjoisessa Fakolon ja Songouan, idässä Yognogon, etelässä Sincinan ja N’Goutjinan ja lännessä N’Golonianasson maalaiskuntiin. Se käsittää 12 kaupunginosaa, jotka ovat Bolibana, Darsalam I, Darsalam II, Hamdallaye, Kôkô, Koulikoro, Lafiala, Medina-coura, N’Tonasso, Ouattarla, Sogomougou ja Wala-Wala. Kuntaan kuuluu myös kahdeksan kylää: Bougoro, Deresso, Koumbe, N’tiesso, Signe, Wattorosso, Wolobougou ja Wolosso. Asukkaat ovat etupäässä miniankoja, senufoja, bambaroita, boboja, djulia ja moseja. Vallitseva uskonto on islam. Osa väestöstä on kristittyjä tai animisteja.


title: Koutiala

text: Paikallisia elinkeinoja ovat maanviljely, karjanhoito, kaupankäynti ja käsityöammatit. Koutiala on Malin tärkeimmän puuvillanviljelyalueen keskus, jossa toimii tekstiiliteollisuutta. Se on myös huomattava Malin, Burkina Fason ja Norsunluurannikon välisen liikenteen ja kaupankäynnin solmukohta. Kaupungissa on useita hotelleja.


title: Karch Kiraly

text: Charles Frederik "Karch" Kiraly (s. 3. marraskuuta 1960, Jackson) on yhdysvaltalainen lentopalloilija ja olympiavoittaja. Kiralya pidetään yleisesti yhtenä kautta aikojen parhaista lentopalloilijoista: hän on ainoa urheilija, joka on voittanut olympiakultaa sekä sisälentopallossa että rantalentopallossa.


title: Karch Kiraly

text: Kiralyn sukujuuret ovat unkarilaiset. Hänen tohtori-isänsä László muutti Yhdysvaltoihin Unkarin kansannousun 1956 jälkeen. Karch Kiraly opiskeli Kalifornian yliopistossa ja valmistui biokemiasta vuonna 1983.


title: Karch Kiraly

text: 1980-luvulla Kiraly oli Yhdysvaltain lentopallomaajoukkueen vakiojäsen. Hän oli mukana voittamassa olympiakultaa Los Angelesissa 1984 ja Soulissa 1988. Kansainvälinen lentopalloliitto FIVB valitsi Kiralyn vuoden pelaajaksi 1986 ja 1988.


title: Karch Kiraly

text: Vuoden 1988 olympialaisten jälkeen Kiraly lopetti maajoukkueessa ja pelasi jonkin aikaa Italian Ravennassa Il Messaggeron joukkueessa. Sen jälkeen hän palasi Yhdysvaltoihin ja alkoi pelata rantalentopalloa täyspäiväisesti. Kiraly on voittanut ennätykselliset 148 ammattirantalentopallon turnausvoittoa ja hän voitti olympiakultaa Atlantassa 1996 yhdessä Kent Steffesin kanssa. Vuonna 1996 rantalentopallo oli ensimmäistä kertaa olympialaisten ohjelmassa.


title: Karch Kiraly

text: Kiraly lopetti uransa kauden 2007, mutta jatkoi töitään televisiokanava ESPN:n parissa. Kiraly on ansainnut yli kolme miljoonaa dollaria palkintorahoja urallaan.


title: Karch Kiraly

text: Syksyllä 2012 Kiraly nimitettiin Yhdysvaltain naisten lentopallomaajoukkueen päävalmentajaksi. Hän toimi maajoukkueen apuvalmentajana jo Lontoon olympialaisissa 2012, kun joukkue saavutti olympiahopeaa. Kiralyn päävalmentajakaudella joukkue voitti maailmanmestaruuden 2014 ja saavutti olympiapronssia 2016.


title: Alppihiihdon maailmancup 2005–2006

text: Alppihiihdon maailmancup -kausi 2005–2006 oli 40. alppihiihdon maailmancup -kausi. Kausi alkoi 22. lokakuuta ja päättyi 19. maaliskuuta Åressa käytyihin maailmancupin finaaleihin.


title: Alppihiihdon maailmancup 2005–2006

text: Miesten kokonaiskilpailun voitto ratkesi Benjamin Raichille kun vielä 4 osakilpailua oli jäljella. Naisten kokonaiskilpailun vei Janica Kostelić.


title: Alppihiihdon maailmancup 2005–2006

text: Kokonaiscupin, pujottelun, suurpujottelun, supersuurpujottelun, syöksylaskun ja alppiyhdistetyn 10 parasta miestä:


title: Alppihiihdon maailmancup 2005–2006

text: Kokonaiscupin, pujottelun, suurpujottelun, supersuurpujottelun, syöksylaskun ja alppiyhdistetyn 10 parasta naista:


title: Englannin lippu

text: Englannin lippu on valkoisella kentällä oleva punainen Pyhän Yrjön risti. Lipun mittasuhteet ovat 3:5. Pyhästä Yrjöstä tuli Englannin suojelupyhimys 1200-luvulla, ja lippua on käytetty Englannin lippuna keskiajalta alkaen. Ensimmäinen merkintä sen käytöstä tunnetaan vuodelta 1300. Virallinen lipusta tuli 1500-luvulla. Englannin lippu on myös osana Yhdistyneen kuningaskunnan lippua.


title: Englannin lippu

text: Englantilainen urheiluyleisö on heiluttanut Englannin lippua 1990-luvulta alkaen urheilukilpailuissa, joissa Englannilla on oma joukkue. Lippua käytetään myös virallisesti Englannin urheilujoukkueiden symbolina.


title: Gambian lippu

text: Gambian lippu otettiin käyttöön 18. helmikuuta 1965. Lipun punainen väri kuvaa aurinkoa ja savannia, sininen Gambia-jokea, vihreä maata ja metsiä sekä valkoinen rauhaa. Sommittelultaan se seuraa Botswanan lippua.


title: David Peat

text: F. David Peat (18. elokuuta 1938 – 6. kesäkuuta 2017) oli holistinen fyysikko ja kirjailija, joka tutki muun muassa kiinteän olomuodon fysiikkaa ja kvanttiteorian perusteita.


title: David Peat

text: Hän syntyi 18. elokuuta 1938 Liverpoolissa ja suoritti tohtorin tutkinnon 1964 Liverpoolin yliopistossa pääaineenaan fysiikka. Hän tutki useita vuosia teoreettista fysiikkaa Kanadan kansallisen tutkimuskeskuksessa (National Research Council of Canada) ja teki fysiikan perusteiden suhteen läheistä yhteistyötä fyysikko ja filosofi David Bohmin kanssa. Peat on maailman taide- ja tiedeakatemian (World Academy of Art and Science) vieraileva luennoija sekä kirjeenvaihtajajäsen Euroopan taide-, tiede- ja ihmistutkimuksen akatemiassa (European Academy of Arts, Science, and the Humanities).


title: David Peat

text: Peatin perusväittämä on, että maailma on ykseys. Kaiken perustan muodostaa universaaliaines, aktiivinen, "itseorganisoiva" ja liikuttava aktiivinen informaatio, "merkitys", joka on aineen ja energian eräs ominaisuus.


title: David Peat

text: F. David Peatin koti ja sen lähipiiri mahdollistivat jo varhain luonnontieteelliset kokeilut, mutta myös keskustelut esimerkiksi Platonista, pahan olemuksesta ja ihanteellisen yhteiskunnan piirteistä. Hänen toimintansa osoitti kiinnostusta tavanomaisesti ajatellen toisilleen vastakkaisten ryhmien kohtaamisiin. Asuessaan Kanadassa Peat järjesti keskustelupiirejä länsimaisten tutkijoiden ja Amerikan intiaaniheimojen vanhimpien välille, Lontoossa taas yhteisen konferenssin taiteilijoille ja tutkijoille.


title: David Peat

text: Vuodesta 1996 Peat asui Italiassa. Hän perusti Pariin, lähelle Sienaa uuden oppimisen keskuksen, Pari Center of New Learning. Se keskittyy opettamaan tieteen uusia viitekehyksiä ja ajatteluttaa kurssien osanottajia muun muassa yhteiskunnassa vallitsevista arvoista.


title: David Peat

text: Peat on julkaissut yli kaksikymmentä teosta tieteen, taiteen ja hengellisyyden aloilta. Suomeksi on julkaistu:


title: Florbela Espanca

text: Florbela Espanca (8. joulukuuta 1894, Vila Viçosa - 8. joulukuuta 1930, Matosinhos) oli portugalilainen runoilija ja feministi.


title: Florbela Espanca

text: Espancan varhaisin säilynyt runo, ”A Vida e a Morte” on vuodelta 1903. Espancan äiti kuoli tyttären ollessa 13-vuotias. Espanca meni ensimmäistä kertaa naimisiin vuonna 1913. Vuonna 1917 hän kirjoittautui Lissabonin yliopistoon lukemaan lakia. Vuonna 1921 Espancalle ja hänen miehelleen tuli avioero. Espanca meni elämänsä aikana kahdesti uusiin naimisiin: vuonna 1922 António Guimarãesin ja vuonna 1925 Mário Lagen kanssa. Espanca yritti kahdesti itsemurhaa syksyllä 1930. Hän kuoli 8. joulukuuta 1930. Hieman aiemmin hänellä oli diagnosoitu keuhkopöhö. Tammikuussa 1931 julkaistiin postuumisti Espancan runokokoelma "Charneca em Flor".


title: Honda CBR 125R

text: Honda CBR 125R on hondan maantiekäyttöön suunniteltu kevytmoottoripyörä.


title: Honda CBR 125R

text: Pyörässä on Hondan kehittämä yksisylinterinen nestejäähdytteinen nelitahtimoottori joka tuottaa tehoa noin 10 kilowattia eli noin 13.6 hevosvoimaa, ja pyörä painaa ajokunnossa n.137 kilogrammaa. Moottori väntää hyvin lähes jokaisessa olosuhteessa. Huippunopeus on noin 120–130 km/h. Pyörässä on mahdollisimman alas sijoitettu moottori, jonka ansiosta pyörän painopiste saadaan alemmas ja pyörää on helpompi käsitellä.


title: Honda CBR 125R

text: Honda CBR 125R tuli tuotantoon vuonna 2004, Honda NSR 125:n seuraajaksi tiukentuneiden päästömääräysten vuoksi. Pyörää valmistaa Thai Honda Manufacturing Co., Ltd. (Thaimaa). Honda CBR 125R oli yksi Suomen myydyimmistä kevytmoottoripyöristä. Sen valtteina pidetään luotettavuutta, taloudellisuutta sekä laatuun nähden halpaa hintaa (n.4300€).


title: Honda CBR 125R

text: Honda CBR 125R:n kilpailijoita ovat mm: Yamaha YZF-R125, Aprilia RS 125 ja Derbi GPR 125


title: Honda CBR 125R

text:
Moottori, voimansiirto
Mitat
Jarrut, jousitus, renkaat
Muuta


title: Tansanian lippu

text: Tansanian lippu on Tansanian yhdistyneen tasavallan virallinen lippu. Se otettiin käyttöön 30. kesäkuuta 1964. Lipun vihreä väri kuvaa maata, sininen vettä, keltainen mineraalivaroja ja musta ihmisiä.


title: Laosin lippu

text: Laosin lippu on Laosin demokraattisen kansantasavallan virallinen lippu. Lipun punainen väri kuvaa itsenäisyyden vuoksi vuodatettua verta, sininen rikkautta sekä valkoinen ympyrä kuuta Mekong-joen yllä ja maan ykseyttä. Lippu oli aiemmin kommunistisen Pathet Lao -puolueen lippu. Se otettiin käyttöön 2. joulukuuta 1975, kun puolue kaappasi vallan maassa.


title: Laosin lippu

text: Vuosien 1952 ja 1975 välillä maan lippuna oli punainen lippu, jonka keskellä oli valkoinen kolmipäinen norsu. Norsu seisoo siinä kolmikerroksisella jalustalla, ja sen yläpuolella on yhdeksänkerroksinen päivänvarjo. Valkoinen norsu on tavallinen kunkaallisuuden symboli Kaakkois-Aasiassa. Sen kolme päätä viittaavat Vientianen, Luangprabangin ja Xiengkhoungin kuningaskuntiin, joista maa perustettiin. Yhdeksänkerroksinen päivänsarjo taas on kuninkaallinen symboli, joka on peräisin buddhalaisuuden mytologiasta.


title: Palais Bourbon

text: Palais Bourbon on Pariisissa, Place de la Concordea vastapäätä Seinen etelärannalla sijaitseva Ranskan parlamentin palatsi. Se rakennettiin alun perin Louis XIV:n tyttärelle, Bourbonin herttuattarelle. Palatsin suunnitteli italialainen arkkitehti Lorenzo Giardini. Rakennustyöt aloitettiin vuonna 1722. Suunnittelua jatkoi Lassurance ja sen viimeistelivät Jean Aubert ja Jacques Gabriel. Rakennus valmistui vuonna 1728. Kolme viimeksimainittua olivat Jules Hardouin-Mansartin oppilaita, ja Palais Bourbon muistuttaakin tyyliltään Versailles'in Grand Trianonia.


title: Palais Bourbon

text: Viereinen Hôtel de Lassay toimii parlamentin puhemiehen virka-asuntona. Sieltä on suora käytäväyhteys Palais Bourboniin.


title: Paldiski

text: Paldiski () on satamakaupunki Itämeren rannalla, Luoteis-Virossa, noin 45 kilometriä Tallinnasta länteen.


title: Paldiski

text: Hallinnollisesti Paldiski on ollut epäitsenäinen kaupunki vuodesta 2017 alkaen, ja se kuuluu Lääne-Harjun kuntaan ja Harjumaan maakuntaan. Paldiski on Lääne-Harjun hallinnollinen keskus.


title: Paldiski

text: Kaupungin pinta-ala on 60,17 neliökilometriä. Vuoden 2014 alussa kaupungissa oli 4 163 asukasta ja asukastiheys 69,2 asukasta neliökilometrillä.


title: Paldiski

text: 1600-luvulla ruotsalaiset rakensivat nykyisen Paldiskin kohdalle sataman, jota he kutsuivat nimellä "Rogerwiek" ("Rågervik"). Vuonna 1718 tsaari Pietari I aloitti linnoitetun syväsataman rakentamisen.


title: Paldiski

text: Vuonna 1762 venäläiset nimesivät kaupungin "Baltijski Portiksi" (, ’Baltian satama’), ja 1700-luvulla siitä tuli Venäjän laivaston tukikohta. Kaupunkioikeudet Baltijski Port sai 1783. 1787 valmistui Pyhän Yrjön ortodoksinen kirkko ja 1842 Pyhän Nikolain luterilainen kirkko. Rautatie Baltijski Portiin rakennettiin 1870. Kaupungin edustalla Pakrin saarilla on 1889 valmistunut majakka.


title: Paldiski

text: Vuonna 1933 kaupungin viralliseksi nimeksi tuli virolaistettu muoto Paldiski.


title: Paldiski

text: Paldiskissa sijaitsi 1965–1968 rakennettu Neuvostoliiton sukellusvenetukikohta, myös ydinkäyttöisille sukellusveneille, ja Neuvostoliiton laajin sukellusvenesodankäynnin koulutuskeskus. Sukellusvenekoulutuskäytössä Paldiski oli jo ollut vuodesta 1962. Siellä oli kaksi ydinreaktoria sukellusveneiden ydinreaktorien käyttöön harjoittelemista varten.


title: Paldiski

text: 21. marraskuuta 1956 neuvostoliittolainen sukellusvene M-200 törmäsi miinalaivaan, minkä seurauksena 29 sukellusveneen miehistöön kuulunutta kuoli. Heidät haudattiin salaa noin 50 metrin päähän merenrannasta eteläsatamaan. Myöhemmin vainajat haudattiin uudelleen ortodoksiselle hautausmaalle.


title: Paldiski

text: Neuvosto-Viron aikana Paldiski oli suljettu kaupunki sotilaallisen luonteensa johdosta. Alueella oli enimmillään 16 000 sotilashenkilöä. Viimeinen venäläisten sotilasalus lähti Paldiskin satamasta elokuussa 1994.


title: Paldiski

text: Vuonna 2011 Paldiskin kaupungissa oli 4 085 asukasta, joista 1 338 (32,8 %) oli virolaisia, 2 181 (53,4 %) venäläisiä ja 561 (13,7 %) muita kansallisuuksia.


title: Paldiski

text: Paldiskista on säännöllinen Tallinkin liikennöimä laivayhteys Kapellskäriin, Ruotsiin, sekä Navirailin liikennöimä laivayhteys Hankoon. Valtatie 8 kulkee Paldiskista Keilan kautta Tallinnaan. Paldiskiin on rautatieyhteys ja säännöllinen Elronin henkilöliikenne Tallinnasta.


title: Suojoki (kylä)

text: Suojoki () on kylä Naistenjärven kunnan eteläosassa Karjalan tasavallan Suojärven piirissä Venäjällä. Kylä sijaitsee 26 kilometriä Suojärveltä pohjoiseen. Sen kautta kulkee rautatie Suojärveltä Jyskyjärvelle. Suojoen kylässä oli 560 asukasta vuonna 1996.


title: Suojoki (kylä)

text: Suojoki sijaitsee Suomen luovuttamalla alueella ja oli Suomelle kuuluessaan osa Suojärven kuntaa. Suomi luovutti Suojoen Neuvostoliitolle vuonna 1940, valtasi sen takaisin seuraavana vuonna, mutta luovutti sen uudelleen vuonna 1944. Suurin osa rakennuskannasta tuhoutui sodissa.


title: Suojoki (kylä)

text: Venäjän vuoden 2006 kuntauudistukseen asti Suojoki ympäristökylineen muodosti Suojoen kylähallinnon. Kylähallintoon kuuluivat Suojoen, Leppäniemen, Kipronmäen, Turhanvaaran ja Parkonselän kylät. Kylähallinto liitettiin uuteen Naistenjärven kuntaan.


title: Nigerian lippu

text: Nigerian lippu on Nigerian liittotasavallan virallinen lippu. Se suunniteltiin vuonna 1959 ja otettiin virallisesti käyttöön 1. lokakuuta 1960. Lipun vihreä väri kuvaa metsiä ja luonnonrikkautta ja valkoinen rauhaa. Lippu syntyi suunnittelukilpailun pohjalta. Kilpailun voitti ibadanilainen opiskelija Michael Taiwo Akinkunmi, joka oli lentäessään Lontooseen opintojaan jatkamaan ihaillut maansa vihreää luontoa ja sen vaikutuksesta valinnut ehdotuksen keskeisimmäksi väriksi vihreän, mutta kilpailun tuomaristo jätti Akinkunmin ehdotuksessa lipun keskellä olleen punaisen auringon pois lipusta.


title: Jäänhoitokone

text: Jäänhoitokone on laite, jolla hoidetaan jäähallin tai luistinradan jäätä. Laitetta kutsutaan usein keksijänsä mukaan nimellä Zamboni, joka on maailmanlaajuisesti rekisteröity tavaramerkki "Frank J. Zamboni & Co, Inc." -yrityksen valmistamille jäänhoitokoneille.


title: Jäänhoitokone

text: Jäänhoitokoneen keskimääräinen elinikä on 10–20 vuotta, mutta eräät yli 50 vuotta vanhatkin koneet ovat edelleen käytössä.


title: Jäänhoitokone

text: Jäänhoitokoneen keksi yhdysvaltalainen "Frank J. Zamboni". Hän oli Idahosta Kaliforniaan 1940-luvulla muuttanut keksijä. Zamboni omisti jäähallin Paramountissa ja joutui huolehtimaan jään kunnossapitämisestä vaikeassa ilmastossa. Ennen koneen keksimistä jään huoltoon kului kolmelta mieheltä puolitoista tuntia, joten toimenpidettä ei voitu suorittaa esimerkiksi jääkiekko-otteluiden erätauoilla. Vuonna 1949 Zamboni sai valmiiksi ensimmäisen jäänhoitokoneen, Zambonin A-mallin, joka teki työn kymmenessä minuutissa.


title: Jäänhoitokone

text: Nykyistä jääkonetta muistuttava C-malli valmistui 1952 ja ensimmäinen täysin vakio-osista rakennettu E-malli valmistui 1954, mikä mahdollisti laajamittaisen myymisen ja huollon.


title: Elisabeta Lipă

text: Elisabeta Lipă (o.s. Oleniuc, s. 26. lokakuuta 1964 Siret) on romanialainen soutaja ja moninkertainen olympiavoittaja ja maailmanmestari. Hän on kaikkien aikojen menestynein olympiaurheilija soudussa. Lipălla on viisi olympiakultaa, kaksi olympiahopeaa ja yksi olympiapronssi vuosilta 1984–2004. Hänellä on myös kymmenen MM-mitalia, joista yksi on kultainen, kahdeksan hopeisia ja yksi pronssinen.


title: Elisabeta Lipă

text: Lipallă on useita olympiakisojen tilastoennätyksiä:


title: Germaaninen mytologia

text: Germaaninen mytologia tarkoittaa germaanisten kansojen uskontoa ja myyttejä ennen kristinuskoa. Tärkein lähde germaaniselle tarustolla on Edda-epiikassa sekä jossakin määrin saagoissa ja riimukirjoituksissa säilynyt skandinaavinen mytologia. Jonkin verran aineistoa on löydettävissä tai pääteltävissä arkeologisesta tutkimuksesta, myöhemmästä folkloresta, Nibelungein laulusta ja Beowulfista ja roomalaisista lähteistä, kuten Tacituksen "Germaniasta".


title: Germaaninen mytologia

text:
Germaaninen mytologia liittyi monijumalaiseen uskontoon, jolla oli yhtäläisyyksiä muihin Euroopan ja Länsi-Aasian mytologioihin, kuten skandinaaviseen, suomalaiseen, saamelaiseen, slaavilaiseen, , roomalaiseen, kreikkalaiseen ja vedalaiseen mytologiaan.
Varhaisimpia germaanisen uskonnon muotoja voidaan vain spekuloida arkeologian pohjalta. Ensimmäinen kirjoitettu kuvaus on Julius Caesarin kirjassa "Gallian sota". Siinä asetetaan vastakkainen gallien (kelttien) kehittynyt uskonto ja germaanien alkukantaiset riitit. Caesarin kuvaukset poikkeavat muista varhaisia germaaneja koskevista tiedoista, eikä niille anneta nykyisin kovin paljon painoarvoa.


title: Germaaninen mytologia

text: Paljon yksityiskohtaisempi kuvaus löytyy Tacituksen "Germaniasta" ensimmäiseltä vuosisadalta jaa. Hän kuvaa sekä eläin- että ihmisuhrauksia ja samaistaa germaanien pääjumaluuden roomalaisten Mercuriukseen, jolle uhrataan tiettyinä päivinä ihmisiä, kun taas Herkulekseen ja Marsin rinnastetuille jumaluuksille uhrataan eläimiä. Tacituksen mukaan germaanit pyhittivät jumalille metsiä ja lehtoja.


title: Germaaninen mytologia

text: Germanian arvoa historiallisena lähteenä vähentää sen tarkoitushakuisuus: päätarkoituksena näyttää olevan roomalaisten hyveellisyyden ja viisauden esittely, ei todenmukainen kansatieteellinen kuvaus. Kuitenkin monet Tacituksen kuvaamat piirteet ovat saaneet vahvistusta muualta. Luontoon liittyviä rituaaleja on löydettävissä keskiaikaisista lähteistä sekä pohjoismaisesta kansantarustosta.


title: Germaaninen mytologia

text: Kansainvaellusaikana germaaninen mytologia muodosti synkretismin kristinuskon ja välimerenkulttuurin kanssa. Varhaisen kristinuskoon kääntymisen takia goottien ja muiden itägermaanien esikristillisistä uskomusjärjestelmistä on varsin vähän tietoa.


title: Germaaninen mytologia

text: Varhaiskeskiaikainen skandinaavinen mytologia on paljon paremmin tunnettua kuin edeltävä germaaninen mytologia; pääsyy tähän on myöhäinen kristinuskoon kääntyminen. Sen päälähteet ovat Edda ja saagat, jotka kirjoitettiin Islannissa vuosina 1150-1400.


title: Germaaninen mytologia

text: Suurin osa Skandinaviasta kristillistyi 1000-luvulla. Eräät myöhäiset aikalaisraportit skandinaavisesta pakanallisuudesta ovat Adam Bremeniläiseltä. Sydänkeskiajan aikana skandinaavinenkin pakanallisuus syrjäytyi ja sekoittui folkloreen. Folkloressa germaanisen mytologian aineksia säilyi ja niitä on nähtävissä esimerkiksi Grimmin veljesten saduissa.


title: Germaaninen mytologia

text: Germaanien jumalat jakautuivat kahteen ryhmään; aasoihin ja vaaneihin. Ylimmät jumalat olivat Odin, Freyr ja Thor. Germaaniset jumalat eivät olleet yliluonnollisia maailmaa hallitsevia olentoja, eivätkä moraalisia ruumiillistumia. Jumalista kertovat tarut ovat sisällöltään mielikuvituksellisesti väritettyjä inhimillisiä kokemuksia ja tapahtumia. Monet säilyneet lähteet painottavat erityisesti ihmisuhreja.


title: Germaaninen mytologia

text: Jumalat olivat olennainen osa germaanisten kansojen elämässä. Oikeudenkäynnissä kuolemantuomio ei ollut vain oikeudellinen teloitus, vaan tuomittu saatettiin paremman uhrin puutteessa uhrata ihmisuhrina Odinille. Toisaalta jumalat seurasivat maanviljelijöiden arkea kuten oikeudenkäyntejäkin. Kotijumalien hahmossa jumalat suojelivat taloja ja tiluksia. Sato ja rauha riippuivat jumalten suosiollisuudesta ja siksi jumalten lepyttämiseksi turvauduttiin riitteihin ja kultteihin. Sodan alkamisen ratkaisivat oraakkelit tai jumalalliset ennustukset. Vuodenaikoihin liittyvien säännöllisten kulttijuhlien kohokohtia olivat uhrimenot, joita varten uhrattujen eläinten veri kerättiin kattiloihin ja vihmottiin viuhkalla seurakunnan päälle.


title: Germaaninen mytologia

text: Odin (tunnetaan myös nimellä "Wodan") on yhdellä silmällä varustettu kaikkitietävä jumala, joka on muita jumalia ylempi. Ratsunaan hänellä oli kahdeksanjalkainen Sleipnir — hevonen, joka oli Lokin poika. Odin on ensimmäisen aasan, alkujumala Burin pojan Borin poika. Hänellä on kaksi korppia joiden nimet ovat Hugin ja Munin (Ajatus ja Muisti). Odin oli erilainen kuin muut jumalat, hän oli hurja ja arvaamaton sekä oli saanut outoja šamanistisia kykyjä mystisillä teoillaan. Odin oli muun muassa luopunut toisesta silmästään, jotta saisi juoda Mimirin vartioimasta viisauden lähteestä, sekä hän oli uhrannut itsensä itselleen saadakseen lisää viisautta. Hän lävisti itsensä keihäällä ja roikkui hirtettynä maailmanpuusta (Yggdrasil) yhdeksän päivää.


title: Germaaninen mytologia

text: Odinille uhrattiin usein, ja hänelle mieluisa uhri olikin hirtetty sotavanki. Hän yllytti sotapäälliköitä ja joukkoja toistensa kimppuun — hän oli sodan jumala. Soturiaristokratian nuoret miehet vihittiin initaatiomenojen jälkeen "Odinin sotilaiksi". Kuoleman jälkeen odottavassa Odinin salissa oli tarjolla ehtymätön simalähde ja lukuisia valkyyrioita sankareiden elämää sulostuttamassa.


title: Germaaninen mytologia

text: Thor on nuorekas jumala, joka edusti raakaa voimaa. Hänen isänsä oli ylijumala Odin ja äitinsä Maa. Thor oli hyvin vahva. Hänet kuvattiin lihaksikkaana ja punapartaisena miehenä, joka pitää käsissään Mjöllner-vasaraa josta hän oli tunnettu. Thor kiiti läpi maailman pukkivaljakollaan, joka sytytti vauhdillaan vuoret palamaan. Koska hän suojeli maanviljelijöitä mytologisilta jättiläisiltä, hän oli hyvin suosittu jumala. Thor kuoli Ragnarökissä taistellessaan Midgårdin jättiläiskäärmettä vastaan. Hän tappoi käärmeen, mutta kuoli myös itse käärmeen myrkkyyn.


title: Germaaninen mytologia

text:
Freyr ja Freija ovat hedelmällisyyden jumalia. Insestin yhdistämät sisarukset syntyivät Njord-jumalan ja hänen kaksoissisarensa Nerthuksen avioliitossa. Freyrin tunnus oli ylisuuri penis. Hän oli nautintojen ja ilojen lähde, ihmisen seksuaalisuuden ja peltojen hedelmällisyyden antaja. Freyrin vaimo oli Gerda. Freyrillä oli hevonen jolla pystyi ratsastamaan veden ja tulen läpi, ja ihmeellinen kulkuneuvo, Skidbladnir, joka pystyi kulkemaan maalla, merellä ja ilmassa. Hänellä oli myös miekka, joka pystyi taistelemaan itsekseen.
Freja oli hyvin kaunis ja Feyr taas komea.


title: Germaaninen mytologia

text: Loki oli katastrofien ja hävityksen aiheuttaja —. Hän oli jättiläisen poika ja kolmen hirviön (Midgårdin jättiläiskäärme Jörmungandrin, Fenris-susi ja kuoleman valtiatar Hel) isä, jotka loppujen lopuksi tulevat saamaan aikaan maailman tuhon. Loki ei alkujaan ollut paha, vaan varsin hyväntahtoinen. Hän esimerkiksi esti jättiläistä kaappaamasta jumalatar Freijaa ja auttoi monta kertaa ukkosen jumala Thoria. Ennen pitkää Loki kuitenkin katkeroitui, kun huomasi, etteivät jumalat pitäneet hänestä. Tämän tosiasian tajutessaan hän alkoi pilailla muiden jumalien kustannuksella. Loppujen lopuksi Loki johti pahuuden armeijaa jumalia vastaan Ragnarökissä ja kuoli taistelussa Heimdall-jumalaa vastaan, tosin Heimdall kuoli myös itsekin.


title: Kenian lippu

text: Kenian lippu on Kenian tasavallan virallinen lippu. Se otettiin käyttöön 12. joulukuuta 1963. Lipun musta väri kuvaa Kenian ihmisiä, punainen itsenäisyyden puolesta vuodatettua verta ja vihreä luonnonrikkautta. Keskellä on kuva perinteisestä masai-kansan kilvestä.


title: Suojärvi (kaupunki)

text: Suojärvi () on kaupunki, kaupunkikunta ja Suojärven piirin hallinnollinen keskus Karjalan tasavallassa Venäjällä. Se sijaitsee Suojärven etelärannalla 143 kilometriä maanteitse Petroskoista länteen. Asukkaita on 10 800 henkeä (vuonna 2012).


title: Suojärvi (kaupunki)

text: Suojärven kaupunkikunnan pinta-ala on 1 181 neliökilometriä. Se rajoittuu lännessä Suojärven piirin Loimolan, pohjoisessa Naistenjärven ja idässä Veskelyksen kuntiin sekä etelässä Prääsän piirin Vieljärven kuntaan. Pinta-alasta valtaosa on metsää.


title: Suojärvi (kaupunki)

text: Seutu kuuluu Länsi-Karjalan ylänköön, jonka maisemaa leimaavat pitkät ja kapeat harjut sekä lukuisat järvet ja suot. Kunnan alueella virtaavat Suojoki, Kollaanjoki, Narvoisjoki (ven. "Narovož"), Suonajoki ("Sona"), Pyhäjoki eli Rajapuro, Kuskimuksenjoki ("Kuškimus"), Viiruoja ja Saarijärvenjoki. Järviä ovat Suojärvi, Salonjärvi, Iso-Pyhäjärvi, Pieni-Pyhäjärvi, Hanhijärvi, Saarijärvi ja Dolgoje. Hyötykaivannaisiin kuuluvat graniitti, hiekka, sora ja turve.


title: Suojärvi (kaupunki)

text: Suojärven kaupunki on kunnan ainoa asutuskeskus. Sen kauempana sijaitsevia osia ovat Suvilahti ja Kaipaa. Vuoden 2010 väestönlaskennan mukaan asukkaista 77 % on kansallisuudeltaan venäläisiä, 6 % karjalaisia, 6 % valkovenäläisiä ja 3 % ukrainalaisia.


title: Suojärvi (kaupunki)

text: Asukasluvun kehitys


title: Suojärvi (kaupunki)

text: Ennen talvi- ja jatkosotaa paikkakunta oli Suomen Neuvostoliitolle luovuttaman Suojärven kunnan keskus. Moskovan rauhan jälkeen maaliskuussa 1940 siitä tuli kaupunki ja heinäkuussa Suojärven piirin keskus. Samaan aikaan rakennettiin rautatie Petroskoihin ja perustettiin Suojärven metsäteollisuuspiiri. Neuvostoaikana kaupungissa toimi myös suomalaisten perustama kartonkitehdas, suurkanala, meijeri, betonitehdas, rautatieliikenteen yrityksiä ja rajavartiosto.


title: Suojärvi (kaupunki)

text: Paikkakunnalta on maantieyhteydet Petroskoihin (A-133), Pitkärantaan (A-131) ja Porajärven kautta Juustjärvelle (A-132). Linja-autoliikenne suuntautuu Petroskoihin, Porajärvelle, Karhumäkeen ja Sortavalaan. Kaupungin kautta kulkee Jänisjärven ja Petroskoin välinen rautatie, josta haarautuu Länsi-Karjalan rata Jyskyjärvelle. Rautateillä on Suojärvi I:n ja II:n rautatieasemat, Suojoen seisake ja Verkon ohituspaikka.


title: Suojärvi (kaupunki)

text: Suojärvellä toimii metsäteollisuus- ja puunjalostusyrityksiä sekä kartonkitehdas. Kaupungissa on myös kaivosteollisuutta, leipomo, kirjapaino, rautatievarikkoja, tielaitos ja lohenviljelylaitos.


title: Suojärvi (kaupunki)

text: Kaupungissa toimii neljä lastentarhaa, perus- ja keskikoulut, ammattikoulu, lasten luomistyön keskus, taidekoulu sekä lasten ja nuorten urheilukoulu. Kulttuurilaitoksia ovat kulttuuri- ja vapaa-ajankeskus, piirin keskuskirjasto ja elokuvateatteri. Sosiaali- ja terveyspalveluihin kuuluvat piirisairaala, poliklinikka ja sosiaalipalvelukeskus. Vuonna 2006 rakennetun ortodoksisen Kristuksen syntymän kirkon lisäksi on kaksi muuta kirkkoa. Paikallislehtenä ilmestyy "Suojarvski vestnik".


title: Suojärvi (kaupunki)

text: Suojärven rakennusmuistomerkkeihin kuuluvat 1900-luvun alussa rakennettu Kaipaan rautatieasema sekä ennen sotia pystytetty hallintorakennus. Historialliset kohteet liittyvät toiseen maailmansotaan. Kaupungissa on seudulla kaatuneen Neuvostoliiton sankarin Pietari Tiikkiläisen hauta ja rintakuva.


title: Suojärvi (kaupunki)

text: Majoituspalveluja tarjoavat hotelli Karelija ja vierasmaja Tamara. Salonjärven pohjoisrannalla sijaitsee lomakylä. Kaupungissa on muutama kahvila ja ruokala.


title: Cradle of Fear

text: Cradle of Fear on englantilaisen Alex Chandonin ohjaama splatter-kauhuelokuva. Elokuvassa esiintyvä yhtye Cradle of Filth on yksimielisesti todennut sen olevan "väkivaltaisin elokuva, jonka olet koskaan nähnyt".


title: Cradle of Fear

text:
Raaka ja verinen Cradle of Fear on jaettu neljään erilliseen tarinaan kostosta ja sen toteutumisesta.
Kemper (David McEwen) on sadistinen sarjamurhaaja ja sekopäinen hypnotisti, joka on jäänyt kiinni ja lukittu pehmustettuun selliin mielisairaalaan. Tämä ei kuitenkaan estä Kemperiä jakamasta oikeuttaan niille, joiden ansiosta hän on lukittuna. Kemperillä on apunaan koston jaossa vain "The Man'ina" tunnettu uskollinen kannattajansa (Dani Filth). Neilson (Edmund Dehn) on etsivä, joka on määrätty tutkimaan tätä erikoista rikosaaltoa, ja hän joutuu katsomaan tarkkaan mihin astuu, Kemperin yhä ulottaessa pahuutensa ulkomaailmaan...


title: Cradle of Fear

text:
Elokuvassa nähdään cameo-rooleissa pääosaa esittävän Dani Filthin lisäksi koko Cradle of Filthin silloinen kokoonpano.
Yhtye on myös saanut musiikkiaan elokuvan ääniraidalle, muun muassa The Dark Poetsin, Slackerin ja Rugged Vinylin ohella.


title: Ernst Lohrmann

text: Ernst Bernhard Lohrmann (30. kesäkuuta 1803 Westfalen – 17. kesäkuuta 1870 Tukholma) oli saksalaissyntyinen suomalainen kirkkoihin ja julkisiin rakennuksiin erikoistunut arkkitehti.


title: Ernst Lohrmann

text: Lohrmannin vanhempien nimet eivät ole tiedossa, hänen vaimonsa oli Julie Stagge. Lohrmann opiskeli ensin Göttingenissä vuodesta 1821 alkaen ja suoritti sitten Berliinissä maanmittausalan tutkinnon vuonna 1827. Valmistuttuaan hän toimi Preussissa maa- ja vesirakennusten tarkastajana, kunnes siirtyi Suomeen 1841. Hän toimi C. L. Engelin jälkeen Suomen intendentinkonttorin päällikkönä ja myöhemmin yleisten rakennusten ylihallituksen ylitirehtöörinä, mistä tehtävästä hän erosi 1867. Lohrmannin toimintaa on arvostettu sen vuoksi, että hän uudisti, laajensi ja kehitti intendentinkonttoria. Hän loi muun muassa lääninarkkitehtijärjestelmän ja uudisti intendentinkonttorin organisaation ja ohjesäännön.


title: Ernst Lohrmann

text: Arkkitehtina Lohrmann vaikutti Suomessa uusgotiikan vakiinnuttajana. Hänen aikanaan tapahtui Suomen rakennustaiteessa huomattava tyylillinen muutos, kun siirryttiin uusklassismista kertaustyyleihin. Lohrmannin toiminta Suomessa oli tuloksellista rakennushallinnollisella alalla. Lääninarkkitehtien virat toivat Suomeen ruotsalaisia arkkitehteja ja toisaalta suomalaisten arkkitehtien kouluttautumisesta pidettiin tarkkaa huolta. Arkkitehtina Lohrmannia ei ole pidetty Engelin veroisena, mutta hänen rakennuksillaan koetaan olevan ansiokasta rauhallisuutta ja pidättyvyyttä.


title: Ernst Lohrmann

text: Lohrmannin aikana saatettiin päätökseen useita Engelin aloittamia julkisia rakennuksia. Huomattavimpia näistä ovat Nikolainkirkko, nykyinen Helsingin tuomiokirkko, jonka pienet kulmatornit ja sivupaviljongit ovat Lohrmannin suunnittelemia. Lohrmannin omaa arkkitehtuurin jälkeä Helsingissä edustavat muun muassa seuraavat:Yksityisille suunniteltuihin rakennuksiin kuuluu Aurora Karamzinin omistuksessa ollut Hakasalmen huvila Etu-Töölössä vuodelta 1843 (nykyään Helsingin kaupunginmuseo).


title: Ernst Lohrmann

text: Lohrmann suunnitteli intendentinkaudellaan useita merkittäviä kirkkorakennuksia. Sen jälkeen hän myös suunnitteli hyvin monia toteutettuja kirkkoja.Hänen suunnitelmiensa pohjalta toteutettiin hänen kuolemansa jälkeen:


title: Ernst Lohrmann

text: Hän suunnitteli myös yhdessä A. F Granstedtin kanssa Ylöjärven puukirkkoa (1850) ja Kerimäen suurta puukirkkoa vuonna 1847.


title: Yhdysvaltain II armeijakunta

text: Yhdysvaltain II armeijakunta oli ensimmäinen yhdysvaltalainen armeijakunta, joka osallistui taisteluihin Pohjois-Afrikassa ja Euroopassa toisen maailmansodan aikana.


title: Yhdysvaltain II armeijakunta

text: Yksikkö kärsi tappion Erwin Rommelin johtamille joukoilla Kasserinen solan taistelussa, mutta johdon vaihtamisen jälkeen toipui tappiosta. Se vastasi brittiläisen 1. armeijan eteläisestä sivustasta saksalaisten joukkojen tuhoamisen aikoihin. Heinäkuussa 1943 yksikkö nousi maihin Sisiliassa ja sillä oli keskeinen rooli saaren länsiosan vapauttamisessa. Se nousi Sisilian jälkeen maihin Salernossa ja taisteli Italiassa sodan päättymiseen saakka.


title: Ryan Seacrest

text: Ryan John Seacrest (s. 24. joulukuuta 1974 Dunwoody, Georgia) on yhdysvaltalainen radio- ja televisiojuontaja sekä televisiotuottaja. Hän on "On Air with Ryan Seacrest" Top-40-radio-ohjelman juontaja. Televisiossa Seacrest juontaa "E! News" -ohjelmaa ja "American Idolia".


title: Ryan Seacrest

text: Seacrest syntyi Atlantassa, Dunwoodyn lähiössä Constance Marie (o.s. Zullinger) ja asianajaja Lee Seacrestille. Seacrestin sukujuuret juontavat muun muassa Sveitsistä.


title: Ryan Seacrest

text: Dunwoodyn High Schoolia käydessään Seacrest sai harjoittelupaikan WSTR FM -radiokanavalta Atlantasta. Hän jatkoi siellä high schoolista valmistumiseensa saakka.


title: Ryan Seacrest

text: Valmistuttuaan Dunwoodyn High Schoolista Seacrest kirjoittautui Georgian yliopistoon syksyllä 1993. Siellä hän jatkoi alkavaa uraansa juontajana paikallisella radioasemalla. Seacrest jätti Georgian yliopiston 19-vuotiaana ja muutti Hollywoodiin jatkaakseen juontajan uraansa.


title: Ryan Seacrest

text: Vuonna 1993 Seacrest juonsi ESPN:n "Radical Outdoor Challengea".


title: Ryan Seacrest

text: Vuonna 1994 "Gladiators 2000" -lastenshow luotiin televisiosarjan "American gladiaattorit" spin-off-sarjaksi. Ryan Seacrest juonsi "Gladiators 2000:n" ensimmäisen kauden.


title: Ryan Seacrest

text: Seacrest esiintyi kuvitteellisen peliohjelman "Lover’s Lanen" juontajana ja sarjan "Beverly Hills, 90210" jaksossa ”The Final Proof”.


title: Ryan Seacrest

text: Syksyllä 2000 Seacrest juonsi "NBC Saturday Night at the Moviesin" ja joka lauantai-iltana syksystä 2000 kevääseen 2001 Seacrest esiintyi elokuvaillan mainoskatkojuontajana. Seacrest tarjosi elokuvaa koskevaa triviaa ja mahdollisuuden voittaa palkintoja soittamalla tiettyyn numeroon. Samaisena vuonna Ryan Seacrest juonsi myös International Hawaiian Tropic -kilpailun, joka pidettiin Tropicana-hotellissa Las Vegasissa. Hän sai potkut Hawaiian Tropicin perustaja, Ron Ricelta, koska tällä oli niin erinomainen radioääni ja radiotyö Los Angelesissa.


title: Ryan Seacrest

text: Vuonna 2001 Seacrest juonsi tositelevisiosarjaa "Ultimate Revenge", jossa perhe ja ystävät tekivät käytännön piloja valitsemalleen henkilölle.


title: Ryan Seacrest

text: Vuonna 2002, Seacrest sai paikan tositelevisiosarjan "American Idol" juontajana yhdessä Brian Dunklemanin kanssa. Vuoden 2003 American Music Awards -gaalassa Seacrest repi koomikko Kathy Griffinin paidan auki ja paljasti kaikille tämän rintaliivit. Seacrest myönsi ettei käsikirjoituksessa mainittu edellisestä. Kiistat jatkuivat Seacrestin viitatessa vitsaillen eturivissä istuvaan 12-vuotiaaseen tyttöön, minkä vuoksi juontaja Patricia Heaton käveli ulos kuvauspaikalta.


title: Ryan Seacrest

text: "American Idol" jatkoi menestyskulkuaan kansainvälisessä valokeilassa. Seuraavana vuonna Seacrestista tuli sarjan pääjuontaja, kun Dunkleman jätti juontotehtävänsä. Vuonna 2003 Seacrest juonsi spin-off-sarjan "American Juoniors". Tammikuussa 2004 Seacrest julkaisi viihdetelevisio-ohjelmansa "On Air With Ryan Seacrest", mutta sarja lopetettiin pian huonojen katsojalukujen vuoksi. Tammikuussa 2004 Seacrest alkoi juontaa radio-ohjelmaa "American Top 40", jonka loi ja juonsi aikaisemmin Casey Kasem. Helmikuussa 2004 Seacrest alkoi juontaa suosittua losangelesilaisen radiokanavan "KIIS"-aamuohjelmaa ja korvasi pitkäaikaisen juontajan Rick Deesin. Tätä ohjelmaa, joka tunnetaan myös nimellä "On Air With Ryan Seacrest" esitetään vielä nykyäänkin.


title: Ryan Seacrest

text: Tammikuussa 2005 Seacrest juonsi Celebration of Freedom -konsertin Washingtonissa presidentti George W. Bushille, tämän perheelle ja Yhdysvaltain armeijalle. Elokuussa 2005 julkaistiin, että Seacrestista tulee ohjelman "Dick Clark's New Year's Rockin' Eve with Ryan Seacrest" vastaavatuottaja ja toinen juontaja. 31. joulukuuta 2005 Seacrest suoritti suurimman osan sarjan juontotehtävistä. Seacrest toimii myös aika-ajoin CNN-kanavan televisio-ohjelman "Larry King Liven" sijaisjuontajana.


title: Ryan Seacrest

text: Tammikuussa 2006 E!-kanava teki kolmivuotisen 21 miljoonan dollarin sopimuksen Seacrestin kanssa tämän alkaessa juontaa useita ohjelmia, mukaan lukien "E! News" ja sen punaisen maton haastattelut. Samana vuonna Seacrestin tuottama "Keeping Up With The Kardashians" sai ensiesityksensä.


title: Jeannie Longo

text: Jeannie Longo-Ciprelli (s. 31. lokakuuta 1958 Annecy) on ranskalainen pyöräilijä, olympiavoittaja ja moninkertainen maailmanmestari. Urheilu-uransa syöksylaskijana aloittanut, pyöräilyyn 20-vuotiaana vaihtanut Longo-Ciprelli kilpailee sekä radalla että maantiellä.


title: Jeannie Longo

text: Pitkän ja menestyksekkään urheilu-uransa lisäksi Longo-Ciprelli on suorittanut kaksi akateemista tutkintoa.


title: Ann Eli Tafjord

text: Ann Eli Tafjord (s. 28. heinäkuuta 1976 Ålesund, Norja) on norjalainen entinen maastohiihtäjä. Hänen paras sijoituksensa hiihdon maailmancupissa oli Holmenkollenin 30 kilometrin hiihdossa saavutettu kymmenes tila 11. maaliskuuta 2006. Samalla matkalla hän oli Norjan mestaruuskilpailuissa kolmas vuonna 2003.


title: Henri Murger

text: Henri Murger (27. maaliskuuta 1822, Pariisi – 28. tammikuuta 1861, Pariisi) oli ranskalainen romaanikirjailija ja runoilija. Hän kirjoitti myös lehtiartikkeleita.


title: Henri Murger

text: Murger opiskeli maalaustaidetta. Merger julkaisi romantisoituja boheemia pariisilaista taiteilijaelämää kuvaavia kertomuksia, joista hän yhdessä Théodore Barrièrein kanssa teki vuonna 1849 näytelmän. Näytelmä oli hyvin suosittu, ja hän yhdisti kertomukset romaaniksi "Boheemielämää" ("Scènes de la vie de bohème", 1851). Siitä katsotaan alkavan myös sanan nykyisen käytön. Omaelämäkerrallisia aineksia sisältävät näytelmä ja kirja kertovat Murgerin epätoivoisen köyhästä elämästä kirjailijana ja "vedenjuojiksi" itseään nimittäneen ystäväpiirin jäsenenä. Nimitys "vedenjuojat" syntyi siitä, että siihen kuuluneilla boheemeilla oli vain harvoin varaa viiniin.


title: Henri Murger

text: Murgerin näytelmän ja kirjan pohjalta on sittemmin tehty useita oopperoita ja elokuvia, muun muassa Aki Kaurismäen elokuva "Boheemielämää". Eino Palolan suomennos Murgerin kirjasta "Scènes de la vie de bohème" ilmestyi Kariston kustantamana vuonna 1924 nimellä "Boheemielämää".


title: Henri Murger

text: Murger kuoli Pariisissa vuonna 1861.


title: Brissago

text: Brissago on kunta Sveitsin Ticinon kantonissa Italian rajalla Maggiorejärven rannalla. Kunnassa on arviolta 1 769 asukasta (vuonna 2015) ja sen pinta-ala on 17,79 neliökilometriä. Brissagon kuntaan kuuluvat Brissagosaaret.


title: V Empire

text: V Empire (Nihil 6 CD) on Cradle of Filthin ensimmäinen EP-julkaisu. Levyn kappaleet ovat kokonaisuudessaan yhtyeen omaa käsialaa. Kappaleet sävellettiin yhtyeen yhteistyönä, ja sanoituksista vastasi laulaja Dani Filth.


title: V Empire

text:
Levy on nauhoitettu vuosien 1995 ja 1996 välisenä talvena, ja julkaistu vuonna 1996. Levyn on miksannut ja tuottanut Mags, Academy Studioilla Englannissa.
Levyn masteroi The Exchangen Nilesh.
Cradle of Filthin virallisilla kotisivuilla


title: Antoine Dénériaz

text: Antoine Dénériaz (s. 6. maaliskuuta 1976 Bonneville, Ranska) on ranskalainen alppihiihtäjä, joka edusti seuratasolla SC Morillonia. Tällä hetkellä hän asuu Sveitsin Lausannessa. Hän laski pääasiassa syöksylaskua.


title: Antoine Dénériaz

text: Dénériazin paras saavutus on olympiavoitto 2006 Torinosta, jossa hän teki yhden kisojen suurimmista yllätyksistä alppihiihdon puolella laskettuaan juuri polvivammasta toipuneena lähtönumerolla 30 voittoon.


title: Antoine Dénériaz

text: Alppihiihdon maailmancupin osakilpailun hän on voittanut kolmesti, 2002 ja 2003 Val Gardenassa ja 2003 Lillehammerissa. Kaikki voitot ovat nimenomaan syöksystä.


title: Kompienga

text: Kompienga on provinssi itäisessä Burkina Fasossa Estin alueella. Sen pääkaupunki on Pama, joka sijaitsee provinssin länsiosassa. Kompiengassa oli vuoden 2006 väestönlaskennassa 75 662 asukasta.


title: Michael Walchhofer

text: Michael Walchhofer (s. 28. huhtikuuta 1975 Radstadt, Itävalta) on itävaltalainen uransa lopettanut alppihiihtäjä. Tällä hetkellä kotimaansa Altenmarktissa asuva Walchhofer edusti USC Altenmarktia.


title: Michael Walchhofer

text: Walchhofer saavutti olympiahopeaa 2006 Torinosta sekä maailmanmestaruuden 2003 St. Moritzista. Maailmancupin osakilpailuvoittoja hänellä on seitsemäntoista. Hän voitti syöksycupin kausilla 2004–2005, 2005–2006 ja 2008–2009. Ennen maailmancupeja ja arvokisoja Walchhofer osallistui Euroopan Cupiin, jossa hän voitti sekä kokonais- että pujottelucupin kaudella 1998–1999.


title: Michael Walchhofer

text: Walchhofer lopetti uransa kauden 2010–2011 päätteeksi.


title: Marco Marin

text: Marco Marin (s. 4. heinäkuuta 1963 Padova) on italialainen miekkailija ja olympiavoittaja. Marinin ase oli säilä.


title: Marco Marin

text: Marin voitti olympialaisissa yhden kullan, kaksi hopeaa ja yhden pronssin. MM-kisoista hänellä on yksi kulta, kaksi hopeaa ja yksi pronssi.


title: Evangeline Lilly

text: Nicole Evangeline Lilly (s. 3. elokuuta 1979 Fort Saskatchewan, Alberta) kanadalainen näyttelijä ja kirjailija. Hänet tunnetaan parhaiten Kate Austenin roolista ABC:n televisiosarjassa "Lost". Hänet tunnetaan myös rooleistaan elokuvissa "The Hurt Locker" ja "Real Steel" sekä Peter Jacksonin elokuvasarjassa "Hobitti".


title: Evangeline Lilly

text: Lilly syntyi Fort Saskatchewanissa, Kanadassa hurskaaseen evankelis-kristittyyn perheeseen. Hänen isänsä on ekonomian opettaja ja äitinsä kauneuskonsultti. Lillyllä on myös kaksi siskoa, joista nuorempi, Andrea on kuvaillut Evangelinea ”perheen näyttelijättäreksi”. Lillyn lapsuudessa perheellä ei ollut lainkaan televisiota.


title: Evangeline Lilly

text: Ennen lähtöään Fort Saskatchewanista Lilly kävi Fortin, Rudolph Henningin ja James Mowatin peruskouluja. Hänellä on yliopistotutkinto kansainvälisestä politiikasta University Of British Columbiasta ja hän johti yliopistoaikanaan perustamaansa kehitysapu- ja ihmisoikeuskomiteaa.


title: Evangeline Lilly

text: Lilly toimi lyhytaikaisesti ulkomaanlähettiläänä ja asui ruohomajassa Filippiineillä. Hänelle tarjottiin kahdeksi vuodeksi pysyvää paikkaa Filippiineille, jonka hän ottikin vastaan, mutta perui sen myöhemmin vanhempiensa toivomuksesta. Lilly työskenteli "Royal Airlines"in lentoemäntänä ja puhuu lähes sujuvaa ranskaa. Lilly työskenteli myös "Green Bay Bible Campilla" lähellä Kelownaa ja "Earls Restaurant" -nimisessä ravintolassa Abbotsfordissa, Brittiläisessä Kolumbiassa.


title: Evangeline Lilly

text: Ford-mallitoimisto huomasi Lillyn Kelownassa, Brittiläisessä Kolumbiassa ja hän allekirjoitti mallitoimiston kanssa sopimuksen maksaakseen opintonsa University of British Columbiassa. Vaikka Lilly allekirjoittikin sopimuksen Ford-mallitoimiston kanssa, hän ei koskaan ollut varsinainen malli, vaan työskenteli Fordissa pääsääntöisesti näyttelijäosastolla.


title: Evangeline Lilly

text: Lilly on esiintynyt useissa "LiveLinks Chatlinen" televisiomainoksissa; hänen kuvaansa käytetään vieläkin palvelun mainoksissa. Hän esiintyi myös G4:n "Judgement Day" -sarjassa, muutamissa "Smallvillen" jaksoissa sekä elokuvassa "Freddy vs. Jason". Lilly vieraili myös ABC:n kauhusarjassa "Stephen Kingin Sairaala" vuonna 2004. Lillyn ensimmäinen puherooli oli televisiosarjassa "Lost".


title: Evangeline Lilly

text: Kun Lilly sai Kate Austenin roolin draamasarjassa "Lost", hänen suurin huolenaiheensa oli työviisumin saanti. Kun ohjelman tuotannon alkuun oli vain muutamia päiviä eikä viisumista ollut tietoa, ohjaajat alkoivat etsiä Katen rooliin toista näyttelijää. Lähes 20 koe-esiintymisen jälkeen Lillyn työviisumihakemus hyväksyttiin ja hän saapui kuvauksiin päivää myöhemmin.


title: Evangeline Lilly

text: Vuonna 2004 Lilly sai palkkaa yhdestä "Lostin" jaksosta noin 80 000 dollaria. "Entertainment Weeklyssä" hänet äänestettiin vuoden 2004 läpimurtotähdeksi roolistaan Katena. Hän oli sijalla kolmetoista FHM:än listalla ”100 maailman seksikkäintä naista” vuonna 2006 ja "Maximin" ”"Hot 100"”-listan sijalla kaksi vuonna 2005. 14. joulukuuta 2006 Lilly oli ehdolla Golden Globe -palkinnon saajaksi ”parhaasta naispääosasta draamasarjassa”.


title: Evangeline Lilly

text: "Lostin" kuvausten päätyttyä Lilly suunnitteli lopettavansa näyttelemisen keskittyäkseen uraansa hyväntekeväisyydessä, mutta ei kuitenkaan sulkenut pois mahdollisuutta palata televisioon tulevaisuudessa. Hän esiintyi vuonna 2011 Hugh Jackmanin rinnalla elokuvassa "Real Steel" ja vuosina 2013–2014 Peter Jacksonin ohjaaman "Hobitti"-elokuvatrilogian jälkimmäisissä osissa Tauriel-haltiana. Hän näytteli Hope van Dynea kesällä 2015 ensi-iltansa saaneessa Marvel Studiosin elokuvassa "Ant-Man".


title: Evangeline Lilly

text: Lilly on ollut naimisissa kanadalaisen jääkiekkoilijan Murray Honen kanssa, mutta pari erosi pian sen jälkeen, kun Lilly oli aloittanut "Lostissa". Vuosina 2004–2009 hän seurusteli "Lost"-näyttelijä Dominic Monaghanin kanssa. Tällä hetkellä Lilly seurustelee "Lostin" työryhmään kuuluneen Norman Kalin kanssa. He saivat poikalapsen toukokuussa 2011. Toisen lapsen pari sai vuonna 2015.


title: Englannin parlamentti

text: Englannin parlamentti oli keskiajalla ja uuden ajan alulla Englannin kuningaskunnan parlamentti. Parlamentti perustettiin keskiajalla, ja se alkoi kasvavassa määrin rajoittaa monarkin valtaa. Englannin ja Skotlannin vuoden 1707 unionisopimuksen myötä siitä tuli Ison-Britannian parlamentti, ja myöhemmin siitä on muodostunut nykyinen Yhdistyneen kuningaskunnan parlamentti. Jotkut ovat esittäneet Englannin parlamentin uudelleenperustamista, sillä Englanti on nykyisin ainoa Yhdistyneen kuningaskunnan osa ("Home Nation"), jolla ei ole omaa parlamenttia.


title: Kenneth G. Binmore

text: Kenneth G. Binmore tunnettu taloustieteilijä ja peliteoreetikko. Hän on kirjoittanut valtio-opista tutkien, kuinka peliteoria käsittelee yhteiskuntasopimusta. Binmoren analyysi on saanut vaikutteita David Humen naturalismista, John Rawlsin oikeudenmukaisuusteoriasta ja John Harsanyin kirjoituksista. Binmore on taloustieteen emeritusprofessori University College Londonissa ja vieraileva professori Bristolin yliopistossa.


title: Möksy

text: Möksy on kylä Alajärvellä aivan Keski-Suomen ja Etelä-Pohjanmaan rajan tuntumassa. Keski-Suomen puolella se rajoittuu Kyyjärven kuntaan. Kylässä asuu noin 200 ihmistä. Möksyssä toimii joitakin yrityksiä ja toimi peruskoulun ala-aste (Möksyn ala-aste). Ala-asteella toimii myös jätepiste.


title: From the Cradle to Enslave

text: From The Cradle To Enslave (CDMFN 254) on Cradle of Filthin toinen EP-julkaisu. Levyllä on kaksi cover-kappaletta, kolme yhtyeen omaa kappaletta ja yksi remix-versio yhtyeen omasta kappaleesta.


title: From the Cradle to Enslave

text: EP:n yhteydessä julkaistiin myös yhtyeen ensimmäinen video, PanDaemonAeon, joka sisältää muun muassa musiikkivideon levyn nimikkoraidasta. Jo ennen levyn julkaisua kuvatulla videolla esiintyvä kokoonpano eroaa kuitenkin hieman levyllä nähdystä, Dave Hirschheimerin korvattua yhtyeestä lähteneen Nicholas Barkerin siihen asti, kunnes Adrian Erlandsson istui rumpalin paikalle.


title: From the Cradle to Enslave

text:
Kappaleet ja niiden määrä vaihtelee hieman maakohtaisesti.
Tämä lista on Suomessa julkaistun jewel-case version sisältö.
Cradle of Filthin virallisilla kotisivuilla


title: Sampsa Pellervoinen

text: Sampsa Pellervoinen on kalevalaisessa runoudessa ja suomalaisessa mytologiassa esiintyvä haltijaolento, joka kylvää maan kasvillisuuden, kaikenlaiset metsät, suot, ahot ja kivikotkin. Alkuperäisissä kansanrunoissa kylvö tapahtuu sammon murusten avulla. Kalevalassa on Elias Lönnrot siirtänyt tapahtumien järjestystä siten, että kylvö tapahtuu jo ennen Sammon takomista. Sampsaa auttaa savolaisen käsityksen mukaan "Vennon härkä Uljamoinen", joka kyntää maat ja suot.


title: Sampsa Pellervoinen

text: Kalevalaisessa kansanperinteessä Sampsa (Karjalassa "Sämpsä") on hedelmällisyyden haltija, joka on rituaalisesti herätettävä joka kevät. Erityisesti Inkerissä eläneestä Sampsan herätys -runoelmasta on olemassa erilaisia versioita. Runoa on esitetty tai näytelty kesä-heinäkuun vaihteessa Ukon vakka-juhlien tienoilla. Runossa etsitään Sampsan herättäjää, jotta tämä nousisi kastelemaan kasveja ja hedelmöittämään peltoja.


title: Sampsa Pellervoinen

text: Sampsan herättäjinä esiintyvät yleensä talvityttö, kevättyttö ja kesätyttö, joista vasta viimeksi mainittu onnistuu saamaan Sampsan ylös vuoteeltaan pellolta (metsästä, saaresta). Toisissa runoissa Sampsan hahmo näyttää liittyneen välittömästi vanhaan hedelmällisyyskulttiin, sillä hänen kerrotaan maanneen rituaalisesti sisarensa tai äitinsä ("emintimensä") ennen kylvämistyötään.


title: Sampsa Pellervoinen

text:
Kaarle Krohn näki Sampsan hahmon rinnastuvat skandinaavisiin viljavuuden jumaliin Freyriin ja Njordiin.
Matti Kuusi viittaa Sampsan yhteydessä jopa mahdollisiin alkukantaisiin seksuaaliriitteihin. Heikki Kirkinen taas katsoi Sampsan kulttiin sekoittuneen bysanttilaisia aineksia. Hänen mukaansa Sampsan nimi polveutui ortodoksisen kirkon "pyhästä Sampsonista", "vieraiden vastaanottajasta". Englantilainen Raymond Chambers on kiinnittänyt huomiota Sampsa Pellervoisen ja muinaisenglantilaisessa Beowulf-runoelmassa esiintyvän myyttisen hedelmällisyydenhaltija Scyld Scefingin mahdolliseen yhteyteen.


title: Sampsa Pellervoinen

text: Sampsaan on yhdistetty myös Inkerin ja Karjalan sämpsykkä eli sämpsäheinä, joka oli kevään ensimmäisiä kasveja.


title: Dodo (yhdistys)

text: Dodo ry on vuonna 1995 perustettu suomalainen ympäristöjärjestö. Muista Suomessa toimivista ympäristöjärjestöistä Dodo poikkeaa keskustelevuudellaan ja kaupunkilaisuudellaan. Dodon toiminta on kuitenkin laaja-alaista: se toteuttaa ja on toteuttanut esimerkiksi kaupunkisuunnitteluun, tuulivoiman käytön edistämiseen ja aavikoitumisen ehkäisemiseen liittyviä hankkeita.


title: Dodo (yhdistys)

text: Vuonna 2010 Suomen Arkkitehtiliitto myönsi kestävän kehityksen TunnustusPAANU-palkinnon järjestölle sen toiminnasta urbaanin, asukaslähtöisen ja ekologisen kaupungin hyväksi tehdystä työstä. Vuonna 2011 Helsingin kaupunki antoi Dodolle kaupunkiviljelystä vuoden ympäristöpalkinnon. Palkinnon luovuttanut apulaiskaupunginjohtaja Pekka Sauri perusteli palkinnon antamista seuraavasti: "Dodo ry on toiminut uranuurtajana kaupunkiviljelyn edistämisessä ja herättänyt keskustelua kaupunkitilan paremmasta hyödyntämisestä.".


title: Dodo (yhdistys)

text: Dodo on saanut nimensä Mauritiuksella asuneen ja ihmisen sukupuuttoon metsästämän dodolinnun mukaan. Nimenvalinnallaan Dodo ry haluaa viitata siihen, että vastaava kohtalo näyttää todennäköiseltä myös ihmisen kohdalla. Dodo ry on aiemmin tunnettu nimellä "Dodo - Tulevaisuuden elävä luonto ry".


title: Dodo (yhdistys)

text: Dodon keskeisiä hankkeita ovat olleet Malissa toimiva aavikoitumisenehkäisyhanke "Sinsibere", Madagaskarlla toimiva sademetsiensuojeluhanke "Tany maitso", kaupunkikulttuurihankkeet "Kaupunkilaiset Utopiat" ja "Mihin elämä tarttuu", luomutuotekartoitushanke "Luomukori" sekä yhdessä Luonto-Liiton, Maan ystävien ja Nuorten Akatemian kanssa yhteistyössä toteutettu ilmastonmuutostiedotushanke "Ilmari". Dodo on myös aloittanut Tuotewiki-hankkeen, jossa tavoitteena on kerätä tietoa eri tuotteiden eettisyydestä ja ekologisuudesta wiki-pohjaiseen tietosanakirjaan.


title: Dodo (yhdistys)

text: Vuodesta 2009 alkaen Dodon kaupunkiviljelyryhmä on tutkinut ruuantuotannon mahdollisuuksia kaupungissa ja edistänyt toiminnallaan kaupunkiviljelyä pääkaupunkiseudulla. Dodon alaisuuteen kuuluvat muun muassa Pasilan kääntöpöydän viljelytoiminta sekä Kalasataman ja Teurastamon alueen säkkiviljelmät.


title: Dodo (yhdistys)

text: Aikoinaan Dodon keskustelupiiristä lähti liikkeelle Lumituuli oy, joka on edelleen Suomen ainoa yksityishenkilöiden omistama tuulisähkön tuottaja. Dodo on myös vuosina 2006 ja 2007 järjestänyt Helsingissä kaupunkilaisuutta ja kuluttamista käsittelevät Megapolis-tapahtumat.


title: Dodo (yhdistys)

text: Dodo on jäsenenä Kulttuuri-, mielipide- ja tiedelehtien liitto Kultti ry:ssä sekä Kehitysyhteistyön palvelukeskus Kepa ry:ssä.


title: Aguascalientes (kaupunki)

text: Aguascalientes on samannimisen Meksikon osavaltion pääkaupunki maan länsiosassa. Se on perustettu 1575. Sen nimi tulee espanjan kielen sanoista aguas calientes – kuumat vedet. Alueella on useita kuumia lähteitä, joiden ympärillä on edelleen terveyskylpylöitä. Lähteistä saadaan myös lämmin käyttövesi osassa kaupunkia.


title: Aguascalientes (kaupunki)

text: Kaupungin alueella asui vuonna 2014 noin 766 400 asukasta, vuoden 2010 väestönlaskennassa asukkaita oli vähän yli 722 000 ja sen suurkaupunkialueella arvioidaan elävän yli 915 000 henkeä (2012). Se on yksi Meksikon nopeimmin kasvavia kaupunkiseutuja.


title: Aguascalientes (kaupunki)

text: Kaupunki perustettiin 1575 ja sai kaupunkioikeudet 1661. Kun Aguascalientesista tuli osavaltio 1840-luvulla, Aguascalientesista tuli sen pääkaupunki.


title: Aguascalientes (kaupunki)

text: Nissanin suuri tehdas on ollut Aguascalientesissa vuodesta 1961. Se työllistää 9 800 henkeä. Myös Texas Instrumentsilla ja Flextronicsilla on kaupungissa tehtaat.


title: Kankan

text: Kankan on kaupunki ja aluekeskus itäisessä Guineassa, linnuntietä 493 kilometriä pääkaupunki Conakrystä itään. Sen asukasluku oli 194 671 (2014), jolloin se oli maan kolmanneksi väkirikkain kaupunki.


title: Kankan

text: Soninket perustivat kaupungin 1700-luvulla karavaanien kauppapaikaksi, jossa myytiin suolaa, kultaa ja kolapähkinöitä. Kaupunki sijaitsee Milo-joen purjehduskelpoisen osan päässä - Milo on Nigerin sivujoki.


title: Kankan

text: Kankanissa on muun muassa yliopisto ja lentokenttä.


title: Alijäähtyminen

text: Alijäähtyminen on prosessi, jossa neste jäähtyy jäätymispistettään kylmemmäksi, mutta pysyy edelleen nestemäisenä.


title: Alijäähtyminen

text: Normaalisti jäätymispisteen paikkeilla neste alkaa kiteytyä jäätymisytimen ympärille – esimerkiksi vesi alkaa jäätyä lämpötilan laskiessa pakkasen puolelle jonkin vedessä leijuvan hiukkasen tai suolakiteen ympärille. Jos sopivia ytimiä ei ole, neste voi jäähtyä tiettyyn, paljon kylmempään lämpötilaan (vedellä −42 °C), jossa alkaa tapahtua homogeenista jäätymistä.


title: Alijäähtyminen

text: Ilmakehässä on alijäähtynyttä vettä etenkin pilvipisaroissa: kumpu- ja kumpukerrospilvet muodostuvat useimmiten alijäähtyneistä pienistä vesipisaroista. Pintajännitys pitää niitä nestemäisinä; niinpä lentokoneen siipeen törmätessään ne jäätyvät heti ja aiheuttavat jäätämistä.


title: Alijäähtyminen

text: Tihkusateen pilvipisaroita suuremmissa pisaroissa pintajännitys on pienempi, ja alijäähtyminen on harvinaisempaa, mutta kuitenkin yleisempää kuin varsinaisen vesisateen halkaisijaltaan jopa millimetrin kokoisissa pisaroissa.


title: Alijäähtyminen

text: Alijäähtynyt vesi aiheutti onnettomuustutkijoiden mukaan välillisesti Air Francen lennon 447 onnettomuuden 1. kesäkuuta 2009.


title: Live Bait for the Dead

text: Live Bait for the Dead (COF006DD) on Cradle of Filthin yhdeksäs julkaisu, ja toinen julkaisu omalla levymerkillä Abracadaver. Levyn sisällöstä puolet on live-esiintymisestä Rock Cityssä, Nottinghamissa vuonna 2001, ja puolet lähinnä vanhojen kappaleiden uusia versioita. Levyn kappaleet ovat kokonaisuudessaan yhtyeen omaa käsialaa. Kappaleet sävellettiin yhtyeen yhteistyönä, ja sanoituksista vastasi laulaja Dani Filth. Poikkeuksena kappaleet "No Time To Cry", joka on alun perin The Sisters of Mercyn julkaisema kappale, ja "The Fire Still Burns", joka on alun perin Twisted Sisterin julkaisema kappale.


title: Live Bait for the Dead

text: Levy on nauhoitettu vuonna 2001 ja julkaistu seuraavana vuonna 2002.


title: Live Bait for the Dead

text:
I:1 Intro, The ceremony opens (Live)
I:2 Lord Abortion (Live)
I:3 Ebony Dressed For Sunset (Live)
I:4 The Forest Whispers My Name (Live)
I:5 Cthulhu Dawn (Live)
I:6 Dusk And Her Embrace (Live)
I:7 The Principal Of Evil Made Flesh (Live)
I:8 Cruelty Brought Thee Orchids (Live)
I:9 Her Ghost In The Fog (Live)
I:10 Summer Dying Fast (Live)
I:11 Interlude, Creatures That Kissed In Cold Mirrors (Live)
I:12 From The Cradle To Enslave (Live)
I:13 Queen Of Winter, Throned (Live)


title: Live Bait for the Dead

text:
II:1 Born In A Burial Gown (The Polished Coffin Mix)
II:2 No Time To Cry (Sisters Of Mercy Mix)
II:3 Funeral In Carpathia (Soundcheck recording)
II:4 Deleted Scenes Of A Snuff Princess
II:5 Scorched Earth Erotica (Original Demo-version)
II:6 Nocturnal Supremacy (Soundcheck recording)
II:7 From The Cradle To Enslave (Under Martian Rule Mix)
II:8 The Fire Still Burns
I:1 Intro, The ceremony opens (Live)
I:2 Lord Abortion (Live)
I:3 Ebony Dressed For Sunset (Live)
I:4 The Forest Whispers My Name (Live)
I:5 Cthulhu Dawn (Live)
I:6 Dusk And Her Embrace (Live)
I:7 The Principal Of Evil Made Flesh (Live)
I:8 Cruelty Brought Thee Orchids (Live)
I:9 Her Ghost In The Fog (Live)
I:10 Summer Dying Fast (Live)
I:11 Interlude, Creatures That Kissed In Cold Mirrors (Live)
I:12 From The Cradle To Enslave (Live)
I:13 Queen Of Winter, Throned (Live)


title: Live Bait for the Dead

text:
II:1 Born In A Burial Gown (The Polished Coffin Mix)
II:2 No Time To Cry (Sisters Of Mercy Mix)
II:3 Funeral In Carpathia (Soundcheck recording)
II:4 Deleted Scenes Of A Snuff Princess
II:5 Scorched Earth Erotica (Original Demo-version)
II:6 Nocturnal Supremacy (Soundcheck recording)
II:7 From The Cradle To Enslave (Under Martian Rule Mix)
II:8 The Fire Still Burns


title: Live Bait for the Dead

text: Cradle of Filthin virallisilla kotisivuilla


title: Ykseys

text: Ykseys tarkoittaa seuraavia asioita:


title: Djiboutin lippu

text: Djiboutin lippu on Djiboutin tasavallan virallinen lippu. Se otettiin käyttöön Djiboutin itsenäistyttyä Ranskasta 27. kesäkuuta 1977. Lippu kuvastaa Djiboutin etnisiä ryhmiä, sillä vaaleansininen on issojen ja vihreä afarien väri. Kolmio puolestaan kuvastaa tasa-arvoa. Lisäksi lipun sininen väri kuvaa merta ja taivasta, vihreä vaurautta, valkoinen rauhaa ja punainen itsenäisyyttä.


title: Kohtalottaret

text: Kohtalottaret eli moirat () olivat kreikkalaisessa mytologiassa kolme kuolematonta naista, joiden tehtävänä oli kehrätä, säilyttää ja katkaista ihmisen elämänlanka. Kuvataiteessa moirat on esitetty vaihtelevasti vanhoina naisina tai nuorina neitoina.


title: Kohtalottaret

text: Hesiodoksen mukaan moirat olivat joko Zeuksen ja Themiksen tai Nyksin tyttäriä. Heidän nimensä ovat Klotho ('Kehrääjä'), Lakhesis ('Osan Suova') ja Atropos ('Torjumaton'). Klotho pitelee värttinää ja kehrää elämänlangan, Lakhesis määrää elämänlangan tapahtumista, ja saksia pitelevä Atropos päättää milloin ja miten elämänlanka katkeaa.


title: Kohtalottaret

text: Moirien roomalainen vastine on Parcae. He olivat alkujaan syntymän jumalattaria joiden nimet olivat Nona, Decima ja Morta..


title: Philippe Bozon

text: Philippe Bozon (s. 30. marraskuuta 1966 Chamonix, Ranska) on ranskalainen entinen jääkiekkoilija, pelipaikaltaan vasen laitahyökkääjä. Hän oli ensimmäinen Pohjois-Amerikan NHL-liigassa pelannut ranskalainen. Bozon päätti uransa 38-vuotiaana 9. maaliskuuta 2005.


title: Philippe Bozon

text: Bozon voitti Ranskan jääkiekkomestaruuden kolmesti seuroissa CS Megève (1984), HC Mont Blanc (1988) ja CSG Grenoble (1991). Hän voitti myös kolme Saksan mestaruutta Adler Mannheimissa vuosina 1997–1999. NHL:ssä hän edusti St. Louis Bluesia, ja teki pelaamassaan 163 ottelussa 18 maalia ja 25 syöttöä. Bozon on Ranskan maajoukkueen kaikkien aikojen paras pistemies, ja johti joukkueen puolivälieriin vuoden 1992 talviolympialaisissa sekä vuoden 1995 maailmanmestaruuskilpailuissa.


title: Philippe Bozon

text: Bozon valittiin 20. joulukuuta 2007 Kansainvälisen jääkiekkoliiton Hall of Fameen. Viralliset valintaseremoniat järjestettiin keväällä 2008.